title: Avery Brooks

text: Brooks valittiin rooliin 100 muun hakijan joukosta, ja hänestä tuli ensimmäinen afroamerikkalainen kapteeni, joka oli Star Trek -sarjan pääosassa. Brooksia kiinnosti roolissa ennen kaikkea se, että hän pystyi antamaan toivoa nuorille afroamerikkalaisille. ”Nykyään monet lapset – etenkin mustat pojat – eivät ajattele, että he eläisivät 19 tai 20 vuotta vanhemmiksi.” hän kertoi TV Guiden Michael Loganille. ”Star Trekin avulla lapsillamme on mahdollisuus nähdä jotain, mitä he eivät ehkä muuten olisi koskaan kuvitelleet”.


title: Avery Brooks

text: Hän ohjasi 9 sarjan jaksoa, muun muassa "Far Beyond the Stars", joka käsitteli rotusyrjintää.


title: Avery Brooks

text: Sarjan tuottaja Ronald D. Moore on sanonut Brooksista: "Avery, kuten hänen roolihahmomsa Sisko, on hyvin monitahoinen henkilö. Hän ei ole vaativa tai itsekeskeinen näyttelijä vaan ennemminkin pohdiskeleva ja älykäs ihminen, joka joskus oivaltaa roolistaan piirteitä, joita kukaan muu ei ollut tullut ajatelleeksi. Kokemukseni mukaan hän on aina ollut erittäin kohtelias ja hyväntahtoinen."


title: Avery Brooks

text: Brooks osallistuu myös usein Star Trek -tapahtumiin ympäri maailmaa.


title: Avery Brooks

text: 1984 hän sai myönteistä kritiikkiä roolistaan PBS:n "Half Slave, Half Free: Solomon Northrup's Odyssey" -elokuvassa, jonka ohjasi Gordon Parks. Tarina kertoo vapaasta miehestä (Brooks), joka kaapataan orjuuteen 1840-luvulla.


title: Avery Brooks

text: Setä Tuomon rooli Showtimen 1986 tuottamassa "Uncle Tom's Cabin" -elokuvassa oli Brooksille jälleen mahdollisuus kertoa kansansa historiaa. Vastaavanlainen tilaisuus oli esiintyminen "Roots: The Gift" -televisioelokuvassa 1988.


title: Avery Brooks

text: 2001 hänen äänensä kuultiin IBM:n yritysohjelmiston televisiomainossarjassa, jossa hän esitti provosoivia kysymyksiä yritysten valmiudesta sähköiseen liiketoimintaan.


title: Avery Brooks

text: Brooks on ollut puhujana tai juontajana useissa dokumenttielokuvissa. Hänen dokumenttielokuvatöitään ovat muun muassa "A Passion for Faith" (mustien katolisten historia Yhdysvalloissa), "Eyes on the Prize" (1991, afroamerikkalaisesta laulajasta Marian Anderson), "Walking with Dinosaurs" (1999), "Jesus: The Complete Story" (2001), "Land of the Mammoth: Ancient Evidence" (2001), "The Ballad of Big Al" (2001), "The Science of Big Al" (2000), "Greatest Places and Echoes from the White House" (1998),"God vs. Satan" (2008) ja "Drain the Ocean" (2009).


title: Avery Brooks

text: 2007 Brooks juonsi dokumenttielokuvan "The Better Hour", jonka aiheena oli William Wilberforce, joka ajoi orjuuden lopettamista Britanniassa 1700-luvun lopulla ja 1800-alussa.


title: Avery Brooks

text: Brooks avioitui 1976 Vicki Lenora Bowenin kanssa. Vicki on varadekaani Rutgersin yliopistossa, jossa hän on työskennellyt yli 30 vuotta. Heillä on kolme lasta: Ayana, Cabral ja Asante.


title: Jalkapallohuliganismi

text: Jalkapallohuliganismi on jalkapallon yhteydessä tapahtuvaa huliganismia. Siihen liittyy keskeisesti joukkueiden kannattajaryhmien välinen vihanpito ja väkivalta. Huliganismia ilmenee lähes kaikkialla, missä jalkapallo on merkittävän lajin asemassa. Ensimmäiset tunnetut huliganismitapaukset koettiin Englannissa jo 1880-luvulla. Huligaaniryhmien vihanpitoon liittyy usein myös uskonnollisia, poliittisia ja etnisiä jännitteitä.


title: Jalkapallohuliganismi

text: Suomalaisen jalkapallohuliganismin historia alkoi vuosituhannen vaihteesta. Suomessa jalkapallohuliganismi ei ole yleinen ongelma, mutta suurempien kannattajaryhmien keskinäiset väkivaltaisuudet ovat yleistyneet 2010-luvulla. Erityisesti "Stadin derbyt" tapahtumina, missä HIFK ja HJK kohtaavat paikallisottelussa, ovat saaneet molemmin puolin suuret kannattajajoukot liikkeelle, milloin on tapahtunut suurempia järjestyshäiriöitä ja väkivaltaisuuksia. Väkivaltaisuuksia on ollut toisinaan jo päiviä ennen derbyä. Veikkausliigan kaudella 2018 kannattajien tunteita on kuumentanut myös FC Hongan ja HJK:n kohtaaminen pääkaupunkiseudulla. Pääkaupunkiseudun joukkueiden kannattajien ohella myös FC Lahden kannattajat ovat aikoinaan saaneet kyseenalaista kuuluisuutta rähinöinnistään. Ajoittaista häiriköintiä ja väkivaltaa on tapahtunut 2010-luvulla myös muun muassa KuPS:n, VPS:n ja TPS:n kannattajaryhmien ollessa osallisena.


title: Tony Kaye (muusikko)

text: Anthony John Selvidge eli Tony Kaye (s. 11. tammikuuta 1946) on brittiläinen rockmuusikko. Hänet muistetaan parhaiten Yes-yhtyeen kosketinsoittajana, jona hän toimi vuosina 1968–1971 ja 1982–1995.


title: Tony Kaye (muusikko)

text: Tony Kaye on lisäksi vaikuttanut muun muassa Badfingerissä ja tehnyt yhteistyötä David Bowien kanssa. Hän syntyi Leicesterissä, Englannissa, ja aloitti pianotuntinsa nelivuotiaana.


title: Tony Kaye

text: Tony Kaye voi viitata ainakin seuraaviin henkilöihin:


title: Tony Kaye (elokuvaohjaaja)

text: Tony Kaye (s. 1952) on brittiläinen elokuvaohjaaja. Hän syntyi Lontoossa ja nousi parrasvaloihin kansainvälisellä menestyselokuvallaan "American History X" (1998).


title: Tony Kaye (elokuvaohjaaja)

text: Kaye on "American History X:n" ohella ohjannut muun muassa lukuisia musiikkivideoita, kuten Soul Asylumin "Runaway Trainin" (1993).


title: Jeronimas Milius

text: Jeronimas Milius (s. 11. lokakuuta 1984 Vilna, Liettuan SNT, Neuvostoliitto) on liettualainen laulaja, joka edusti maataan vuoden 2008 Eurovision laulukilpailussa kappaleella "Nomads in the Night". Kappale ei päässyt jatkoon semifinaalista. Vuodesta 2003 lähtien hän on ollut Soul Brothers -yhtyeen johtaja.


title: Jeronimas Milius

text: 2014 Jeronimas Milius yhdessä Virgis Pupšysin, Kęstutis Nevulisin ja Gintautas Litinskasin kanssa lauloi Virgis Pupšysin sävellyksen ja Gintautas Litinskasin sovituksen Anastasia Dmytrikin runoon Meistä ei koskaan tule veljiä.


title: Jasu

text: Jasu on suomalainen miehen etunimi. Se on muunnos Jaakko-nimestä. Jasu voi olla myös Jasmin-nimisen naisen lempinimi.


title: Jasu

text: Väestörekisterikeskuksen mukaan vuoteen 2010 mennessä Jasu-nimen on saanut noin 520 miestä, joista valtaosa on syntynyt vuoden 1980 jälkeen.


title: Zaida Bergroth

text: Zaida Bergroth (s. 8. helmikuuta 1977 Kivijärvi) on suomalainen elokuvaohjaaja. Hän on ohjannut kolme pitkää elokuvaa ja lisäksi lyhytelokuvia.


title: Zaida Bergroth

text: Bergroth valmistui Taideteollisesta korkeakoulusta taiteen maisteriksi vuonna 2004. Hänen ensimmäinen täyspitkä ohjaustyönsä oli syyskuussa 2009 ensi-iltansa saanut "Skavabölen pojat", joka perustui Antti Raivion samannimiseen näytelmään vuodelta 1991. Bergroth sai elokuvasta Jan Forsströmin ja Raivion kanssa parhan käsikirjoituksen Jussi-palkinnon vuonna 2010.


title: Zaida Bergroth

text: Keväällä 2011 sai ensi-iltansa Bergrothin toinen pitkä elokuva "Hyvä poika". Se palkittiin lokakuussa 2011 Gold Hugo -palkinnolla uusien ohjaajien sarjassa Chicagon kansainvälisillä elokuvajuhlilla. Chicagon elokuvajuhlat on yksi Yhdysvaltain tärkeimpiä elokuvafestivaaleja. Elokuva sai myös seitsemän Jussi-ehdokkuutta.


title: Zaida Bergroth

text: Syyskuussa 2013 Elokuvataidetoimikunta myönsi Bergrothille viisivuotisen ohjaaja-apurahan. Vuonna 2018 Bergroth sai elokuvataiteen valtionpalkinnon.


title: Zaida Bergroth

text: Bergrothin äiti on taidemaalari Marjatta Tapiola ja isä lääkäri Ville Bergroth. Hänellä on vuotta vanhempi sisar, kirjailija Aina Bergroth. Bergroth asuu avoliitossa runoilija, kriitikko Jarno Lindemarkin kanssa, ja heillä on yksi yhteinen lapsi


title: Gene Mako

text: Constantine ”Gene” Mako (24. tammikuuta 1916 – 14. kesäkuuta 2013) oli yhdysvaltalainen tennispelaaja. Hän syntyi Budapestissa, mutta muutti perheineen Buenos Airesiin ja lopulta Los Angelesiin.


title: Gene Mako

text: Mako ylsi vuonna 1938 miesten kaksinpelin loppuotteluun Yhdysvaltain avoimissa, mutta hävisi Don Budgelle. Hän voitti Budgen kanssa nelinpelin Yhdysvaltain avoimissa 1936 ja 1938 sekä Wimbledonissa 1937 ja 1938.


title: Gene Mako

text: Mako ja Budge ylsivät nelinpelin loppuotteluun Yhdysvaltain avoimissa myös vuosina 1935 ja 1937 sekä Ranskan avoimissa 1938. Mako kuului vuosina 1937 ja 1938 Davis Cupin voittaneeseen Yhdysvaltain maajoukkueeseen. Hän palveli toisen maailmansodan aikana Yhdysvaltain laivastossa ja pääsi International Tennis Hall of Fameen vuonna 1973.


title: Gene Mako

text: Mako kuoli kesäkuussa 2013.


title: Jon Tickle

text: Jonathan Tickle (s. 8. toukokuuta 1974 Norwich) on brittiläinen henkilö, joka on esiintynyt muun muassa kilpailijana Britannian "Big Brother" -televisio-ohjelman neljännellä tuotantokaudella ja yhtenä juontajana televisio-ohjelmassa "Järjen jättiläiset". Tickle teki "Järjen jättiläisissä" usein tyhmimmät testit. Hän muun muassa käveli vanukkaan päällä, mikä oli mahdollista, ja ui siirapilla täytetyssä uima-altaassa. Lisäksi sarjassa usein esitetyssä ohjelmaosiossa ""Dear Jon"" Tickle teki tieteellisiä kokeita saadakseen vastauksia ohjelman katsojien lähettämiin kysymyksiin.


title: Kaisa Wallinheimo

text: Kaisa Johanna Wallinheimo (ent. Gustafsson, o.s. Savola, s. 21. tammikuuta 1969 Evijärvi) on suomalainen korkeushyppääjä. Hän on ennätystuloksellaan 190 cm korkeushypyssä jaetulla viidennellä sijalla Suomen kaikkien aikojen tilastossa. Tulos syntyi Kalevan kisoissa vuonna 1995. Suomen mestaruuden hän voitti korkeushypyssä neljä kertaa ja sen lisäksi kolmiloikassa kerran.


title: Kaisa Wallinheimo

text: Wallinheimon aviomies on jääkiekkomaalivahti ja kansanedustaja Sinuhe Wallinheimo. Pariskunnalla on kolme lasta.


title: Suzanne Somers

text: Suzanne Marie Somers (oik. Mahoney, s. 16. lokakuuta 1946 San Bruno, Kalifornia, Yhdysvallat) on kalifornialainen näyttelijä. Hän on esiintynyt muun muassa televisiosarjoissa "Starsky ja Hutch" (1975–1977), "Three's Company" (1977–1981), "She's the Sheriff" (1987–1989), "Step by Step" (1991–1998) ja "Piilokamera" (1998–2000).


title: Suzanne Somers

text: Somers on ollut naimisissa Alan Hamelin kanssa vuodesta 1977 lähtien. Sitä ennen hän oli naimisissa Bruce Somersin kanssa vuosina 1965–1968, ja heillä on yksi lapsi, Bruce Somers Jr., joka on syntynyt marraskuussa 1965.


title: Suzanne Somers

text: Hänellä on tähti Hollywoodin Walk of Famella.


title: Wings over America

text: Wings over America on Wings-yhtyeen ainoa livealbumi, joka julkaistiin joulukuussa 1976.


title: Wings over America

text: "Kaikki kappaleet kirjoittanut Paul McCartney, ellei toisin mainita."


title: The Torment

text: The Torment on brittiläisen thrash metal -yhtye Seventh Angelin ensimmäinen studioalbumi vuodelta 1990. Albumi vakiinnutti yhtyeen aseman yhtenä Ison-Britannian johtavista thrash metal -yhtyeistä, ja "The Torment" sai myönteisiä arvioita paikallisissa lehdissä. Vuonna 2010 HM-lehti sijoitti albumin 51. sijalle 100 kaikkien aikojen parasta kristillistä metallialbumia -listallaan.


title: The Torment

text: Saatuaan levytyssopimuksen Under One Flag -levy-yhtiön kanssa Seventh Angel äänitti Mad Hat Sudiossa Wolwerhamptonissa "The Tormentin", tuottajanaan Paul Hodson. Kansikuvan maalasi tunnettu brittiläinen kuvittaja Rodney Matthews. "The Torment" sai valtavirran jakelua Music for Nations -levymerkin kautta. Albumi esittelee progressiivisia vaikutteita ja monipuolista kitaratyöskentelyä. Rummut on miksattu etualalle ja painottuvat d-beat-komppiin.


title: The Torment

text: 1. syyskuuta 1990 Cross Rhythms -lehden arvostelussa Brian Hoff antoi albumille 8 pistettä 10:stä ja kirjoitti olleensa vaikuttunut albumin musiikista ja sanoituksista. Hän kirjoittaa albumista, että se tulee varmasti (hyvällä tavalla) "järkyttämään, huolestuttamaan ja inhottamaan ihmisiä", koska sen sanoitukset ovat kovakouraisia. Esimerkiksi "Dr. Hatchett" kappale nimittää abortin suorittavia lääkäreitä "kylmäverisiksi murhaajiksi". Hoffin mielestä ainoa kritiikkiä ansaitseva seikka on Ian Arkleyn laulu: Hoff kirjoittaa, että "vaikka laulu sopii thrashiin, niin Ian Arkleyn äänestä puuttuu hänen kitaransoittonsa laaja-alaisuus, vaihtelu, mielikuvituksellisuus musikaalisuus, jota kuullaan lähinnä kappaleessa 'Katie'". Albumin julkaisun jälkeen brittiläinen lehti The Daily Telegraph kirjoitti, että Seventh Angel on yksi maan johtavista thrash metal -ryhmistä.


title: The Torment

text: Ian Arkley on itse jälkeenpäin sanonut haastatteluissa, että hän katuu albumin sanoituksia ja sanoo olleensa "nuori ja hurjapäinen" kirjoittaessaan niitä. Sanoitustyyli muuttui selkeästi Seventh Angelin toisella albumilla "Lament for the Weary".


title: The Torment

text: Albumin julkaisun jälkeiset kuukaudet yhtye soitti konsertteja Dudleyn ja Stourbridgen alueilla, mukaan lukien viidesti Brierley Hillin The Rock Tavern -klubilla. Se osoittautui yhtyeen konserttipaikaksi, jossa yhtye sai aina parhaimman vastaanottonsa välittömiltä ihailijoilta. Yhtyeen tuttava Nick Bolton kirjoittaa vuoden 2005 uusintapainoksessa, että Seventh Angelin konsertit olivat yleensä erityisen hurjia, ja että "tempovaihtojen ansiosta yleisö saattoi rauhoittua hetkeksi, pyyhkiä hikiset hiuksensa otsaltaan ja tarkistaa, ettei kukaan ollut loukkaantunut kyynärpään iskusta tai murtanut nenäänsä." Seventh Angelista kehkeytyi pian sen verran suosittu, että marraskuussa se toimi pääesiintyjänä Metal Meltdown -tapahtumassa, joka jäi myös Simon Bibbyn viimeiseksi konsertiksi: hän lähti yhtyeestä myöhemmin helmikuussa.


title: The Torment

text: Helmikuussa 1991 Seventh Angel esiintyi BBC TV:ssä neljään otteeseen videomateriaalilla Metal Meltdown -festivaaleilta. "The Torment" -albumilta oleva "Forbidden Desires" oli valikoituna kappaleena.


title: Richard S. Ewell

text: Richard Stoddert Ewell (8. helmikuuta 1817 – 25. tammikuuta 1872) oli Yhdysvaltain armeijan ammattisotilas ja etelävaltioiden kenraali Yhdysvaltain sisällissodassa. Hän saavutti mainetta vanhempana komentajana Stonewall Jacksonin ja Robert E. Leen alaisena ja taisteli tehokkaasti suurimman osan sodasta, mutta hänen perintöään on tahrannut keskustelu hänen toimistaan Gettysburgin ja Spotsylvanian taisteluissa.


title: Richard S. Ewell

text: Ewell syntyi Georgetownissa, Washingtonin lähialueella. Hän kasvoi kolmivuotiaasta Prince Williamin piirikunnassa, lähellä Manassasia, Virginiassa. Hän oli tohtori Thomas Stoddert Ewellin ja tämän vaimon Elizabethin kolmas poika. Hänen isoisänsä oli Yhdysvaltain ensimmäinen laivastoministeri Benjamin Stoddert. Benjamin Stoddert Ewell oli hänen veljensä.


title: Richard S. Ewell

text: Richard S. Ewell valmistui Yhdysvaltain sotilasakatemiasta vuonna 1840, kolmantenatoista luokkansa 42 kadetista. Hänen ystävänsä kutsuivat häntä ”Vanhaksi kaljupääksi” tai ”Baldyksi”. Ewell sai komennuksen toiseksi luutnantiksi Yhdysvaltain 2. rakuunoihin ja hänet ylennettiin ensimmäiseksi luutnantiksi 1845. Vuodet 1843–1845 hän palveli Philip St. George Cooken ja Stephen Watts Kearnyn kanssa saattotehtävissä Santa Fen ja Oregonin reiteillä. Meksikon–Yhdysvaltain sodassa hän palveli Winfield Scottin alaisena ja hänet ylennettiin kapteeniksi rohkeudestaan Contrerasin ja Churubuscon taisteluissa. Contrerasissa hän osallistui yölliseen tiedustelutehtävään insinöörikapteeni Robert E. Leen, tulevan komentajansa kanssa.


title: Richard S. Ewell

text: Ewell palveli jonkin aikaa Uudessa-Meksikossa komentajanaan Benjamin Bonneville. Hän haavoittui taistelussa apassien ja cochise-intiaanien kanssa. Vuonna 1860 sairaus pakotti hänet palaamaan Länsi-Virginiaan toipumaan. Sisällissodan syttyessä hän erosi Yhdysvaltain armeijasta 7. toukokuuta 1861, liittyi Virginian vakinaiseen armeijaan ja nimitettiin ratsuväen everstiksi 8. toukokuuta. Ewell haavoittui 31. toukokuuta hyökkäyksessä Fairfaxin käräjätalolle ja oli yksi sodan ensimmäisistä haavoittuneista upseereista.


title: Richard S. Ewell

text: Ewell ylennettiin prikaatinkenraaliksi 17. kesäkuuta ja hän komensi prikaatiaan ensimmäisessä Bull Runin taistelussa, muttei juurikaan joutunut kahakoimaan unionin joukkojen kanssa. Ewell ylennettiin kenraalimajuriksi 24. tammikuuta 1862, ja hän palveli kenraali Stonewall Jacksonin alaisena Jacksonin Shenandoahin laakson sotaretken aikana. Ewell taisteli joukkoineen unionin armeijan kenraalimajurien John C. Frémontin, Nathaniel P. Banksin ja James Shieldsin joukkoja vastaan. Hän osallistui Gaines Millin, Malvern Hillin ja Cedar Mountainin taisteluihin. Ewell päihitti Banksin uudestaan Cedar Mountainissa, ja osallistui myös toiseen Bull Runin taisteluun. Ewell haavoittui Grovetonissa pahasti, ja hänen vasen jalkansa amputoitiin polven alapuolelta.


title: Richard S. Ewell

text: Ewell sai hoitoa ensimmäiseltä serkultaan Lizinka Campbell Brownilta, johon ihastui, ja jonka kanssa meni naimisiin Richmondissa 26. toukokuuta 1863.


title: Richard S. Ewell

text: Pitkän toimpumisensa jälkeen Ewell palasi Leen Pohjois-Virginian armeijaan Chancellorsvillen taisteluun. Kun Jackson haavoittui kuolettavasti 3. toukokuuta 1863, hän ehdotti että Ewell korvaisi hänet armeijakunnan komentajana. Lee täytti väliaikaisesti paikan ratsuväenkenraali J. E. B. Stuartilla, mutta 23. toukokuuta Ewell ylennettiin kenraaliluutnantiksi ja toisen armeijakunnan komentajaksi (nyt hieman pienempi kuin Jacksonin armeijakunta, koska yksikköjä hajotettiin muodostettavaa 3. armeijakuntaa varten, jonka komentajaksi tuli myös yksi entisistä Jacksonin divisioonankomentajista, kenraaliluutnantti A. P. Hill).


title: Richard S. Ewell

text: Juuri ennen Gettysburgin tuhoisaa taistelua Ewell voitti unionin joukot toisessa Winchesterin taistelussa, jossa hän otti vangiksi yli 4000 miehen varuskunnan ja 23 tykkiä. Winchesterissä Ewell pelastui pahalta haavoittumiselta, sillä häntä ammuttiin rintaan käytetyllä luodilla, aivan kuten oli käynyt aikaisemmin Gaines Mill’sissä. Ewell eteni taistelun jälkeen miltei Pennsylvanian pääkaupunkiin Harrisburgiin, ennen kuin sai kutsun siirtyä Gettysburgiin tukemaan Leen joukkoja.


title: Richard S. Ewell

text:
Ewellin armeijakunta lähestyi Gettysburgia pohjoisesta ja murskasi unionin XI armeijakunnan ja osia I armeijakunnasta. Ewellin toiminta Gettysburgissa on kuitenkin herättänyt laajaa kiistelyä. Hän kieltäytyi hyökkäämästä Cemetary Hillille (hautausmaakukkula) vaikka Lee käski hänen vallata sen, ja onkin väitetty että Stonewall Jackson olisi valloittanut sen oikopäätä. Syyksi on arveltu, että Ewell halusi odottaa taistelukentälle saapuvia lisäjoukkoja, mutta unioni sai odotettaessa raskasta tykistöä ja lisäjoukkoja York Pikelta ja A. P. Hillin väsyneitä joukkoja ei voinut kuumana päivänä lähettää heti taisteluun niiden saavuttua paikalle.
Ewellin esikuntaan kuuluneet kenraalit Isaac R. Trimble ja Jubal Early kritisoivat suuresti hänen päätöstään olla hyökkäämättä. 2.–3. heinäkuuta Ewellin joukot kuitenkin hyökkäsivät unionin asemia vastaan Cemetary Hillillä. Ewell haavoittui 3. heinäkuuta ja myös marraskuussa Kelly’s Fordissa Virginiassa. Tammikuussa 1864 hän haavoittui jälleen hevosensa kaaduttua lumihankeen.


title: Richard S. Ewell

text: Ewell taisteli Wildernessin ja Spotsylvanian taisteluissa. Spotsylvaniassa hän koki henkisen romahduksen. Hän piiskasi pakenevia miehiään miekalla, ja Lee siirsi hänet varuskunnan komentajaksi Richmondiin sanoen, että miten Ewell voisi hillitä miehiään jos hän ei kyennyt hillitsemään edes itseään. Ewell perääntyi Richmodista joukkoineen vuonna 1865 ja joutui unionin joukkojen sotavangiksi Sayler’s Creekissä muutamaa päivää ennen Leen antautumista. Hän oli sotavankeudessa Bostonin sataman vankileirillä Fort Warrenissa heinäkuuhun 1865.


title: Richard S. Ewell

text: Ewell alkoi vapautumisensa jälkeen maanviljelijäksi Spring Hilliin Tennesseehen, jossa asui perheineen. Hän vuokrasi myös puuvillaplantaasin Mississippissä. Ewell toimi monissa yhteiskunnan luottamustoimissa kuten Maury Countyn maanviljelysseuran johtajana. Hän menehtyi vaimonsa kanssa kolmen päivän sisällä keuhkokuumeeseen vuonna 1872, ja heidät haudattiin Old Cityn hautausmaalle Nashvilleen, Tennesseehen.


title: Avatar (hindulaisuus)

text: Avatar tai avataara (sanskritia; devanagari: अवतार; IAST: "avatāra", kirjaimellisesti ”hän joka laskeutuu”), viittaa hindulaisessa traditiossa Vishnu-jumalan inkarnaatioon eli 'ruumiillistumaan'. Näistä kymmenen avataaraa ovat kaikista tunnetuimmat, vaikka avataaroja sanotaankin olevan yhtä paljon kuin meren aaltoja.


title: Avatar (hindulaisuus)

text: Bhagavad-gitan (4.7–4.8) mukaan Vishnun avataaroilla on kolme pääasiallista tarkoitusta:Vishnun avataaroista keskustellaan muun muassa Bhagavata-puranassa (1.3, 2.7).


title: Avatar (internet)

text: Avatar on hahmo, joka edustaa käyttäjää virtuaalimaailmassa, esimerkiksi tietokonepelissä tai Internetissä. Ensimmäisen kerran termiä on käytetty tässä tarkoituksessa Neal Stephensonin kirjassa Snow Crash (1992) käyttäjien hahmoista Metaverse-nimisessä keinotodellisuudessa. Tästä termi levisi ensin kuvaamaan kolmiulotteisten maailmojen käyttäjien hahmoja ja siitä tarkoittamaan yleisesti käyttäjien hahmoja Internetissä. Keskustelualueilla avatar viittaa käyttäjän valitsemiin kuviin, jotka toistuvat kaikkien tämän kirjoitusten yhteydessä.


title: Avatar (internet)

text: Sanan alkuperäinen merkitys on sanskritinkielinen hindulaisen jumaluuden inkarnaatiota tarkoittava avatāra, joka on perinteisesti suomennettu uskonnollisissa teksteissä muotoon avataara. Tietotekniikkaan avatar-termi kiersi englannin kielen kautta ja siitä on jäänyt kaksi a-kirjainta pois. Avatar-sanaa voi taivuttaa kahdella tavalla: joko vierassanana "avatarin, avataria, avatariin" tai suomalaisen sanan "kuningatar" tapaan "avattaren, avatarta, avattareen".


title: Petter Jakob Hjelm

text: Petter Jakob Hjelm (2. lokakuuta 1746 Sunnerbo härad, Smoolanti, Ruotsi – 7. lokakuuta 1813 Tukholma) oli ruotsalainen kemisti, joka löysi molybdeenin.


title: Petter Jakob Hjelm

text: Hän valmistui ylioppilaaksi 1763 Uppsalassa, ja 1774 hänestä tuli vuorikollegion virkamies.


title: Petter Jakob Hjelm

text: Carl Wilhelm Scheelen toimeksiannosta hän 1781 eristi molybdeenin. Hän tutki myös mangaania, jonka löysi 1774 Johan Gottlieb Gahn. 1782 hänestä tuli kuninkaallisen rahapajan johtaja, 1784 tiedeakatemian jäsen ja vuodesta 1794 kuolemaansa saakka hän palveli vuoriministeriössä.


title: Petter Jakob Hjelm

text: Hjelm laati useita kirjoituksia kemiasta ja metallurgiasta. Hänen jälkeenjääneissä papereissaan oli myös Taalainmaan porfyyrimuodostelmien geologinen kuvaus.


title: Elmeri (piirroshahmo)

text: Elmeri () on fiktiivinen Warner Bros. -yhtiön animaatiohahmo, joka esiintyi ensimmäisen kerran animaatiossa "Elmer's Candid Camera" 2. maaliskuuta 1940. Elmeri on yksi tunnetuimmista Looney Tunes -animaatioiden hahmoista, jonka pääasiallisena tavoitteena on aina ollut ampua Väiski Vemmelsääri.


title: Elmeri (piirroshahmo)

text:
Tex Avery kehitti vuonna 1937 animaatioon "Egghead Rides Again" uuden hahmon, jolla oli sipulin muotoinen nenä, omalaatuiset vaatteet ja kananmunan muotoinen pää. Hahmon nimi oli "Egghead", ja sitä pidetäänkin nykyään tunnetun Elmerin esikuvana. Vuonna 1940 Elmerin ulkonäköä muokattiinkin nykyisen Elmerin ulkonäön suuntaan, ja samana vuonna tapahtui myös varsinaisen Elmerin ensimmäinen esiintyminen piirretyssä "Elmer's Candid Camera".
Vuosina 1941-1942 Elmerin ulkonäkö muotoiltiin uudelleen viiteen piirrettyyn; Hänestä tuli tukeva ja kaljamahainen. Yleisö ei kuitenkaan hyväksynyt uutta Elmeriä, joten tilalle palautettiin laihempi versio Elmeristä, joka oli ainoastaan päästä hieman pyöreämpi. Tästä ulkonäöstä Elmeri tunnetaan nykypäivänä, sillä se jäi Elmerin viimeiseksi ja hyväksi todetuksi ulkonäöksi.


title: Elmeri (piirroshahmo)

text: Elmerin äänenä toimi alun perin ääninäyttelijä Arthur Q. Bryan, mutta hänen ohellaan Elmeriä ovat äänittäneet myös Mel Blanc, Hal Smith, Jeff Bergman, Greg Burson, Billy West ja Tom Kenny. Suomeksi Elmeriä on äänittänyt ärrävikainen Rauno Ahonen ja muun muassa Pekka Autiovuori.


title: Elmeri (piirroshahmo)

text: Monilla Looney Tunes -hahmoilla on jokin puhevika. Elmerillä se on "ärrävika", eli puheessa hänen R muuttuu W:ksi, esim. ""Be very, very quiet. I'm hunting rabbits."" ("Olkaa hyvin hyvin hiljaa, metsästän jäniksiä") kuulostaa hänen lausumanaan ""Be vewy, vewy quiet. I'm hunting wabbits."" ("Ovkaa oikein hivjaa, vahtaan vusakoita") lausama kuulostaa vaikka samalta, mutta se kuulostaa erilaiselta lausamalta.


title: Richard B. Garnett

text: Richard Brooke Garnett (21. marraskuuta 1817 – 3. heinäkuuta 1863) oli Yhdysvaltain armeijan ammattisotilas ja etelävaltioiden kenraali Yhdysvaltain sisällissodan aikana. Hän kaatui Gettysburgin taistelun kolmantena päivänä Pickettin hyökkäyksessä.


title: Richard B. Garnett

text: Garnett syntyi Rose Hillissä Essex Countyssä Virginiassa. Hän oli Robert S. Garnettin, toisen etelävaltioiden kenraalin serkku, joka oli ensimmäinen sisällissodassa kaatunut kenraali. Molemmat serkukset valmistuivat Yhdysvaltain sotilasakatemiasta 1841. Richard sai komennuksen 2. luutnantiksi 6. USA:n jalkaväkeen ja palveli useissa asemapaikoissa Floridassa, taistellen Seminole-intiaaneja vastaan. Sitten hän siirtyi länteen, missä hän komensi Fort Laramieta, ratsasti mormonilähetyksen kanssa ja oli tunnettu taisteluistaan intiaaneja vastaan. Meksikon-Yhdysvaltain sodan aikana hän oli esikuntatehtävissä New Orleansissa. Hän kuuli sisällissodan syttymisestä, kun hän palveli kapteenina Kaliforniassa. Vaikka ei uskonutkaan, että unionin pitäisi hajota, hän palasi puolustamaan kotiseutuaan ja konfederaatiota.


title: Richard B. Garnett

text: Garnettin ensimmäinen komennus Virginiassa oli tykistön majuri ja sitten everstiluutnantti Cobbin legioonassa Georgiassa. Hänet ylennettiin prikaatinkenraaliksi 14. maaliskuuta 1861 ja hän komensi Valleyn alueen 1. prikaatia Konfederaation Potomacin armeijassa, mikä oli alkuaan Stonewall-prikaati perustajansa Stonewall Jacksonin mukaan. Jackson oli nyt koko Shenandoahin laakson komentaja. Shenandoahin laakson sotaretken aikana 1862 Garnettin sotilasura koki kolauksen Kernstownin ensimmäisessä taistelussa.


title: Richard B. Garnett

text: Jackson marssitti armeijaansa 40 mailia kohdatakseen unionin armeijan, jota komensi kenraalimajuri Nathaniel P. Banks. 23. maaliskuuta 1862 Jacksonin ratsuväenkomentaja Turner Ashby toi väärennettyjä tietoja, että peräytyvällä unionin divisioonankomentajalla James Shieldsillä oli neljä rykmenttiä takajoukkoina Winchesterissä Virginiassa. Koska joukot olivat yhtä vahvoja kuin Jacksonilla, hän käski Garnettin ja Stonewall-prikaatin hyökätä. Epäonneksi Shieldsillä oli täysi jalkaväkidivisioona käytössään, miltei 9000 miestä, kaksi kertaa enemmän kuin Jacksonilla. Hyökkäys sujui huonosti ja Garnett, tajuttuaan ammusten olevan lopussa ja vihollisen lähestyvän kolmelta eri suunnalta, käski joukkojensa perääntyä. Jackson raivostui ja syytti Garnettia käskyjensä täyttämättä jättämisestä, millä hän tarkoitti, ettei Garnettin olisi tullut perääntyä ilman käskyä Jacksonilta. Jackson, joka oli tunnettu hyvin tiukasta kurinpidostaan, pidätti Garnettin "velvollisuuksien laiminlyönnistä" 1. huhtikuuta ja vapautti hänet komentajuudesta. Garnettin sotaoikeus alkoi elokuussa 1862 ja vain Jackson ja hänen adjuntanttinsa antoivat todistuksen. Kuitenkin oikeudenkäynti keskeytettiin, koska Robert E. Leen Pohjois-Virginian sotaretki ja toinen Bull Runin taistelu alkoivat. Lee käski Jacksonia vapauttamaan Garnettin ja antoi tälle haavoittuneen George Pickettin prikaatin kenraaliluuntnantti James Longstreetin 1. armeijakunnassa Pohjois-Virginian armeijassa. Garnett komensi prikaatia uskottavasti Antietamin taistelussa, jonka komennon hän sai pysyvästi, kun Pickett ylennettiin divisioonan komentajaksi. Hän oli mukana myös Fredericksburgissa, mutta Chancellorsvillen taistelun aikana hän oli Longstreetin joukkojen mukana Suffolkissa Virginiassa.


title: Richard B. Garnett

text: Stonewall Jacksonin kuoltua haavoittumisensa jälkeen keuhkokuumeeseen Garnett palasi Richmondiin. Hän suri avoimesti tämän arkun ääressä ja toimi arkunkantajana James Longstreetin ja Richard S. Ewellin lailla huolimatta vanhoista erimielisyyksistään Jacksonin kanssa.


title: Richard B. Garnett

text: Gettysburgin kampanjassa Garnettin prikaati jatkoi George Pickettin divisioonassa eikä marssikäskystä johtuen saavuttanut taistelukenttää Chambersburgista Pennsylvaniasta ennen kuin myöhään iltapäivällä 2. kesäkuuta 1863, menettäen taistelun kaksi ensimmäistä päivää. Pickettin divisioona sai käskyn kenraali Leeltä johtaa suurta hyökkäystä unionin keskustaan Cemetery Ridgeen. Garnettin prikaati oli eturintamassa vasemmalla, seuraavana prikaatinkenraali James L. Kemperin prikaatista. Garnett ei ollut kunnossa johtaakseen jalkaväkihyökkäystä. Hän kärsi kuumeesta ja hevonen oli potkaissut häntä jalkaan; hän ei kyennyt kävelemään. Garnett halusi korvata sotilaallisen epäonnistumisen Kernstownissa, mitä keskeytynyt sotaoikeus ei tehnyt. Huolimatta toisten upseerien protesteista hän johti hyökkäystä hevosen selästä ja oli erinomainen maali pohjoisvaltioiden kiväärimiehille. Garnett ratsasti 20 jaardin päähän "kolmiosta" Cemetary Ridgellä eikä häntä nähty enää koskaan. Häneen osui luultavasti tykinkuula ja hänen ruumiinsa vahingoittui niin pahoin, ettei sitä voitu tunnistaa. Hänen toverinsa tajusivat, että hän oli kaatunut, kun hänen hevosensa "Red Eye" palasi konfederaation linjoille Seminary Ridgeen ilman häntä.


title: Richard B. Garnett

text: 1872 konfederaation kaatuneiden jäänteet tuotiin Gettysburgista ja sijoitettiin uudelleen Hollywood Cemeteryyn Richmondissa Virginiassa. Garnettin jäänteiden uskotaan olleen joukossa ja hänelle on vuonna 1991 pystytetty muistomerkki. Vuosia sodan jälkeen Garnettin miekka löytyi Baltimoresta sekatavarakaupasta ja sen osti entinen etelävaltioiden kenraali George H. Steuart.


title: Snowcross

text: Snowcross on moottorikelkoilla ajettava kilpaurheilulaji. Kilpailut ajetaan talvisin tekoradoilla, jotka vastaavat crossmoottoripyörillä ajettavien motocross-kilpailujen ratoja. Moottorikelkat kiihtyvät nollasta sataan alle kolmessa sekunnissa – samaa vauhtia, kuin maailman nopeimmat superautot ja hypyissä kuljettaja (ja kelkka) lentää jopa 10 metrin korkeuteen. Hypyt ovat pisimmillään jopa 30 metrin mittaisia.


title: Snowcross

text: Kilpailujen finaalit ajetaan 15-20 kelkan yhteislähtöinä, jotka sisältävät kosolti kontaktia, vauhtia ja sykettä nostattavia tilanteita.


title: Snowcross

text: Snowcross oli ensimmäistä kertaa mukana Winter X Games:ssa Aspenissa vuonna 1998.


title: Snowcross

text: Snowcrossissa ajetaan Suomessa nykyään useampaa eri luokkaa SM-sarjan osalta. Suomen mestaruuksista taistellaan Pro-, Pro Lite-, Junior 14–16- luokissa. Jokaisena kautena viisi Pro Lite -sarjan parasta kuskia nousevat Pro-luokkaan.


title: Snowcross

text: Suomessa snowcrossin SM-sarjan säännöstö ja laji itsessään kokee isoja muutoksia vuonna 2018. Suomen Moottoriliiton kanssa tehdyn sopimuksen myötä LiveSports Promotions Oy järjestää Snowcrossin SM-sarjan kausina 2018–2020. LiveSports Snowcross SM Series 2018 sisältää kaudella 2018 viisi SM-osakilpailua, viidellä eri paikkakunnalla.


title: Snowcross

text: Nykyisiä suomalaisia ammattilaiskuljettajia ovat muun muassa Aki Pihlaja, Viktor Hertén, Juuso Loukko, Mikko Osmo, Jere Tynkkynen ja Jarno Hietalahti. Suomen menestyksekkäin snowcross-kuski on kaksinkertainen maailmanmestari Janne Tapio.


title: Snowcross

text: Snowcrossin Freestyle -ajot ovat yleistyneet maailmalla paljon viime vuosina. Suomen ainoa ammattilainen Snowcrossin FSX-ajaja on Jyri Keskiaho. Suomen korkeimmalla sarjatasolla snowcrossin Pro-luokassa ajaa myös toinen Keskiahon veljeksistä, Joonas Keskiaho.


title: Kalomoíra

text: Kalomoíra () eli Kalomoíra Saránti (), syntyjään "Maria Kalomira Sarantis" (s. 31. tammikuuta 1985 West Hempstead, New York, New York), tunnetaan myös nimillä Kalomira ja K-Moira, on kreikkalais-yhdysvaltalainen laulaja.


title: Kalomoíra

text: Kalomoíra suntyi Nassau Countyssä, New Yorkissa vuonna 1985. Hänen vanhempansa, isä Níkos ja äiti Eléni omistivat kreikkalais-amerikkalaisen ravintolan. Kalomoíralla on myös yksi sisko.


title: Kalomoíra

text: Kalomoíra haaveili jo lapsen pop -artistin urasta. Hän oli mukana useissa koulun musiikkiaktiviteeteissa. Kalomoíran suosikkisoitin oli viulu, jota hän soitti 9 -vuotiaana koulun orkesterissa. Vuonna 2003 hänet valittiin myös kolunsa ”Miss West Hempsteadiksi”.


title: Kalomoíra

text: Serkkunsa vinkkien avulla Kalomoíra sijoittui toiselle sijalle WBLI:in järjestämässä musiikkikilpailussa.


title: Kalomoíra

text: 27. helmikuuta 2008 Kalomoíra valittiin edustamaan Kreikkaa vuoden 2008 Eurovision laulukilpailussa kappaleella ”Secret Combination”. Kappale sijoittui finaalissa kolmanneksi.


title: Viiksi-Vallu

text: Viiksi-Vallu () on kuvitteellinen hahmo, joka tunnetaan Looney Tunesin ja Merrie Melodiesin piirrossarjoista, jotka tuottivat Warner Bros. Animation. Hahmon loi käsikirjoittaja Michael Maltese ja Viiksi-Vallu teki ensi esiintymisensä animaatiossa Hare Trigger 5. toukokuuta 1945.


title: Viiksi-Vallu

text: Michael Maltese väitti luoneensa Viiksi-Vallulle Friz Frelengin luonteen ja hieman ulkonäöllisiä piirteitä. Näiden yhdistelmästä hahmosta tuli pienikokoinen ja punertava karjapaimen, joka on dynaaminen ja äkkipikainen. Alun perin Viiksi-Vallun nimeksi harkittiin muun muassa Texas Tiny, Wyoming Willie ja Denver Dan, mutta Maltese päätyi lopulta nimeen Yosemite Sam.


title: Viiksi-Vallu

text: Viiksi-Vallu esiintyi ensi kerran Frelengin ohjaamassa animaatiossa Hare Trigger vuonna 1945, jonka jälkeen se teki seuraavan esiintymisensä vuonna 1948. Tällä kertaa Viiksi-Vallu esiintyi merirosvona animaatiossa Buccaneer Bunny. Tämän jälkeen hahmo esiintyi noin kaksi kertaa vuodessa Warner Bros. Animationin animaatioissa aina vuoteen 1964 asti, jolloin se esiintyi usein Väiskin kanssa.


title: Viiksi-Vallu

text: Sittemmin 1980-luvun jälkeen Viiksi-Vallu on esiintynyt elokuvissa, televisiosarjoissa ja videopeleissä. Vuonna 2003 elokuvassa on ollut toistaiseksi hahmon merkittävin esiintyminen, sitten 1980-luvun. Se teki myös vierasesiintymisiä Duck Dodgers-animaatiosarjassa vuosina 2003–2005.


title: Viiksi-Vallu

text: Sarjakuvissa Viiksi-Vallu ei saanut suurta suosiota, mutta esiintyi usein sivuhahmona yhdessä muiden Warner-hahmojen kanssa 1950-luvulla. Kuitenkin 1970-luvulla inflaatiota kärsinyt sarjakuvalehti Gold Key teki Viiksi-Vallulle oman nimikko sarjakuvansa vuosina 1970–1984. Tämän jälkeen hahmo on enää esiintynyt satunnaisesti DC Comicsin Looney Tunes sarjakuvissa.


title: Pierre Joxe

text: Pierre Joxe (s. 28. marraskuuta 1934) on ranskalainen sosialistisen puolueen poliitikko. Hän on ollut Perustuslakineuvoston jäsenenä vuodesta 2001. Joxe toimi muun muassa sisä- (1984–1986, 1988–1991) ja puolustusministerinä (1991–1993). Hän istui Euroopan parlamentissa vuosina 1977–1979.


title: Pierre Joxe

text: Pariisissa poliitikko Louis Joxen poikana syntynyt Pierre Joxe on saanut myös kansainvälisiä tunnustuksia; sen lisäksi, että hän on Ordre National du Mériten komentaja, hän on muun muassa Brittiläisen imperiumin ritarikunnan ritarikomentaja (KBE).


title: Kiba Lumberg

text: Kiba Lumberg (oik. Kirsti Leila Annikki Lumberg, s. 29. toukokuuta 1956 Lappeenranta) on suomalainen taidemaalari, kirjailija, kuvataiteilija, performanssitaiteilija ja videotaiteilija. Etniseltä taustaltaan Lumberg on romani. Hänen vanhempansa ovat käsityöläinen Vieno Irene Berg ja läkkiseppä Aleksander Lumberg.


title: Kiba Lumberg

text: Lumberg on opiskellut Taideteollisessa korkeakoulussa mustalaisväestön taidekäsityön pienyrittäjäkurssilla 1983–1984 ja sen jatkokurssilla 1984–1985. Hän on ollut Taideteollisen korkeakoulun ylimääräinen opiskelija vuosina 1985–1987. Hän on opiskellut ulkomailla opistoissa Sutorits (ent. Jugoslavia), Taideteollinen korkeakoulu 1986 (Skopje) ja Taideakatemia, Firenze, Italia 1988. Hän opiskeli laulua vuosina 1979–1981 Helsingin konservatoriossa.


title: Kiba Lumberg

text: Lumbergin ensimmäinen näyttely oli 1993 Suomen Taiteilijain 98. vuosinäyttely, Karkkila. Sen jälkeen hän on pitänyt näyttelyjä vuosittain. Hänen teoksiaan on julkisissa kokoelmissa.


title: Kiba Lumberg

text: Lumberg oli vuoden 2007 eduskuntavaaleissa Vasemmistoliiton ehdokkaana ja sai 273 ääntä. Eurovaaleissa vuonna 2009 hän sai 975 ääntä.


title: Valeri Tarakanov

text: Valeri Tarakanov (s. 9. elokuuta 1941 Jaroslavl) oli neuvostoliittolainen maastohiihtäjä, joka kilpaili 1960-luvun lopulta 1970-luvun alkuun. Hän voitti olympiakultaa miesten 4x10 km viestissä vuoden 1970 hiihdon maailmanmestaruuskilpailuissa Vysoké Tatryssa. Vuoden 1968 talviolympialaisissa Grenoblessa hän oli mukana Neuvostoliiton joukkueessa joka sijoittui 4x10 km viestissä neljänneksi.


title: Didier Julia

text: Didier Julia (s. 18. helmikuuta 1934) on ranskalainen Union pour un Mouvement Populaire -puolueen poliitikko. Hän syntyi Pariisissa ja on erittäin pitkäaikainen kansalliskokouksen jäsen; hän on ollut virassa yhtämittaisesti vuodesta 1967.


title: Didier Julia

text: Julia tuli erityisen tunnetuksi omatoimisesta sekaantumisestaan yrityksiin vapauttaa Irakissa vuonna 2004 panttivangiksi otetut kaksi ranskalaistoimittajaa: Georges Malbrunot ja Christian Chesnot.


title: Stephen Langton

text: Stephen Langton (n. 1150 – 9. heinäkuuta 1228) oli englantilainen keskiajan kirkonmies, joka toimi Canterburyn arkkipiispana vuodesta 1207 kuolemaansa. Hän oli välikappaleena Innocentius III:n ja Juhana Maattoman välille 1200-luvun alussa syntyneessä laajamittaisessa kiistassa, joka syntyi kun Juhanan valtaa pyrittiin rajoittamaan Magna Cartalla.


title: Stephen Langton

text: Langton otti käyttöön Raamatun jaon lukuihin.


title: Stephen Langton

text: Langton syntyi Englannissa, mahdollisesti Lincolnshiressa. Hän opiskeli ja opetti Pariisin yliopistossa, kunnes sai Innocentius III:lta nimityksen kardinaaliksi. Langton kuoli Slindonissa, West Sussexissa kesällä 1228. Häneltä on säilynyt runsaasti kirjoituksia.


title: Thomas Cranmer

text: Thomas Cranmer (2. heinäkuuta 1489 – 21. maaliskuuta 1556) oli brittiläinen teologi. Hän oli keskeisiä henkilöitä anglikaanisen kirkon perustamisessa. Hän oli Canterburyn arkkipiispa vuodesta 1533 marraskuuhun 1555. Anglikaanisen kirkon liturginen kirja "Book of Common Prayer" valmistui hänen johdollaan.


title: Thomas Cranmer

text: Cranmer kuoli protestanttisena marttyyrinä Englannin katolisen kuningattaren Marian aikana. Hänet poltettiin roviolla Oxfordissa.


title: Kalixin rautatieasema

text: Kalixin rautatieasema (, ) on tavaraliikenteen käytössä oleva rautatieliikennepaikka Kalixin kunnassa Ruotsin rataverkkoon kuuluvalla rataosalla . Liikennepaikka on avattu liikenteelle vuonna 1961, kun Morajärveltä alkava ja Perämeren rantaan päättyvä rataosuus otettiin käyttöön.


title: Kalixin rautatieasema

text: Liikennepaikka on miehittämätön, eikä siellä ole lipunmyyntiä tai henkilöliikenteen palveluja. Tavaraliikennettä hoitaa Green Cargo. Vaihtotyöt hoitaa päivittäin Bodenista saapuva Green Cargon operoima järjestelyjuna.


title: Chris Webber

text: Mayce Edward Christopher ”Chris” Webber III (s. 1. maaliskuuta 1973 Detroit, Michigan) on entinen yhdysvaltalainen ammattilaiskoripalloilija. Hänet valittiin urallaan kerran NBA:n (kaudella 2000–2001), kolmesti kakkostähdistöön (kausina 1998–1999, 2001–2002 ja 2002–2003) sekä kerran kolmostähdistöön (kaudella 1999–2000). Hän myös pelasi viitenä vuonna ssa.


title: Chris Webber

text: Webber oli ensimmäinen varaus vuonna .


title: Chris Webber

text: Orlando Magic varasi Webberin vuoden 1993 varaustilaisuudessa ensimmäisenä pelaajana. Webber ei kuitenkaan pelannut yhtään ottelua Magicissa, vaan joukkue myi hänet pian Golden State Warriorsille saaden vastineeksi Anfernee Hardawayn sekä kolme ensimmäisen kierroksen varausvuoroa.


title: Chris Webber

text: Webber pelasi Golden State Warriorsissa vuosina 1993–1994, Washington Bulletsissa vuosina 1994–1998, Sacramento Kingsissä vuosina 1998–2005 ja Philadelphia 76ersissä vuosina 2005–2007.


title: Chris Webber

text: Tammikuussa 2007 Detroit Pistons palkkasi Webberin ja vuosi myöhemmin Golden State Warriors hankki hänet uudestaan joukkueeseensa. Hän ilmoitti pelaajauransa päättymisestä maaliskuussa 2008 pelattuaan viimeisellä ammattilaiskaudellaan, kaudella 2007–2008, vain yhdeksän ottelua. Hänen uransa viimeisiä vuosia haittasivat toistuvat polvivaivat.


title: Chris Webber

text: Webber pelasi NBA:ssa 15:n kauden aikana yhteensä 831 runkosarja- ja 80 pudotuspeliottelua. Hänen pistekeskiarvokseen runkosarjassa tuli 20,7, levypallokeskiarvokseen 9,8 ja syöttökeskiarvokseen 4,2. Pudotuspeleissä hänen pistekeskiarvonsa on 18,7, levypallokeskiarvonsa 8,7 ja syöttökeskiarvonsa 3,6.


title: Chris Webber

text: Webberiä pidetään yhtenä Sacramento Kingsin historian parhaista pelaajista. Vuonna 2009 seura jäädytti hänen pelinumeronsa, numeron 4.


title: William F. Buckley, Jr.

text: William Frank Buckley, Jr. (24. marraskuuta 1925 – 27. helmikuuta 2008) oli yhdysvaltalainen kirjailija ja konservatiivinen aktivisti. Hän valmistui Yalen yliopistosta vuonna 1950, minkä jälkeen hän työskenteli vajaan vuoden CIA:ssa. Vuonna 1954 ilmestyneessä kirjassaan hän puolusti kommunismia vastustanutta senaattoria Joseph McCarthya. Seuraavana vuonna hän perusti "National Review" -aikakauslehden, joka yhdisti perinteisen konservatismin ja libertarismin.


title: William F. Buckley, Jr.

text: Ollessaan ehdolla New Yorkin pormestariksi vuonna 1965 Buckley sanoutui irti Robert Welchin johtamasta John Birch Society -järjestöstä ja vaati republikaanipuoluetta puhdistamaan JBS:n jäsenet riveistään. Hän tuli kolmanneksi 13,4 prosentin äänisaaliilla.


title: William F. Buckley, Jr.

text: Buckleyllä oli tärkeä rooli liberaalirepublikaanin senaattorin Lowell Weickerin vaalitappiossa vuonna 1988. Buckley antoi tukensa Weickerin demokraattivastustajalle Joe Liebermanille. Presidentti George Bush myönsi hänelle Presidential Medal of Freedomin vuonna 1991.


title: William F. Buckley, Jr.

text: Suuri yleisö tunsi Buckleyn parhaiten keskusteluohjelma "Firing Linen" tekijänä ja isäntänä. Ohjelmaa tuotettiin yhteensä ennätykselliset 33 vuotta ja 1 504 jaksoa. Sitä esitettiin valtakunnallisesti julkisen palvelun televisiokanavilla. Jokaisessa jaksossa Buckley keskusteli vieraansa kanssa poliittisista ja yhteiskunnallisista aiheista. Vieraita olivat muun muassa presidentit Richard Nixon, Jimmy Carter ja Ronald Reagan, pääministeri Margaret Thatcher, poliittinen ajattelija Noam Chomsky ja taloustieteilijä John Kenneth Galbraith.


title: Miks kaikki kiusaa

text: Miks kaikki kiusaa on laulaja Mandi Lammen esittämä musiikkikappale vuodelta 1998. Kappaleen on säveltänyt Marko Kolehmainen ja sanoittanut Heidi Vahakallio.


title: Miks kaikki kiusaa

text: Kappale löytyy albumilta "Pieni maailma", ja se julkaistiin erikseen myös omana singlenä.


title: Miks kaikki kiusaa

text: Kappale tehtiin Mannerheimin lastensuojeluliiton ja opetushallituksen yhteistyönä toteutettuun koulukiusaamisen vähentämiskampanjaa varten. Kappaleesta tehtiin musiikkivideo.


title: Miks kaikki kiusaa

text: Mandin yritys vähentää koulukiusaamista kappaleella teki hänestä itsestään koulukiusatun.


title: Bah Humduck!: A Looney Tunes Christmas

text: Bah Humduck!: A Looney Tunes Christmas on vuonna 2006 suoraan DVD:lle julkaistu elokuva, joka perustuu Charles Dickensin romaaniin "Joululaulu". Elokuvan ohjasi Charles Visser ja käsikirjoitti Ray De Laurentis. Se sai myös Annie-ehdokkuden parhaasta elokuvamusiikista vuonna 2007


title: Bah Humduck!: A Looney Tunes Christmas

text: Repe Sorsa on ahne Lucky Duck Mega-Mart -liikkeen omistaja, joka ajattelee vain ansaittuja rahojaan jouluna. Tyytymättömät työntekijät, kuten apulaisjohtaja Putte Possu, Marvin Marsilainen, Speedy Gonzales ja Elmeri pyytävät Repeltä pientä palvelusta saadakseen vapaapäivän jouluna. Repe on kuitenkin säälimätön eikä suostu moiseen yrittäessään saada mahdollisimman paljon rahaa. Kaikki on kiinni siitä, kuinka Väiski Vemmelsääri, sekä menneen joulun kummitukset Tipi ja Granny, nykyhetken kummitus Viiksi-Vallu, tulevaisuuden kummitus Tasmanian tuholainen ja Putte Possun tytär Priscilla saavat Repe Sorsan tajuamaan joulun todellisen tarkoituksen.


title: Varessäikkä

text: Varessäikkä on Siikajoen kunnassa Pohjois-Pohjanmaalla sijaitseva Perämereen työntyvä pieni niemi, jolla sijaitsevat Varessäikän kala- ja vierasvenesatama. Satamassa on myös uimaranta, lintutorni sekä grillikatos, ja sinne johtaa pengertie. Kesäisin satamassa on myös pieni kioski. Aikaisemmin alueella oli myös Vattenfallin tuulipuisto. Varessäikkä sijaitsee Hailuodon ja mantereen välisessä salmessa.


title: Varessäikkä

text: Satamaa on kunnostettu 2000-luvun alussa, ja siellä on noin 50 venepaikkaa. Satamaan johtaa Oulun ja Raahen väliseltä rannikkoväylältä viitoitettu veneväylä.


title: Hinwil

text: Hinwil on kaupunki Zürichin kantonissa Sveitsissä. Kaupungissa on runsaat 11 000 vakinaista asukasta. Hinwil on samannimisen hallintoalueen () keskuspaikka.


title: Hinwil

text: Ensimmäiset oletetut maininnat Hinwilistä ovat vuodelta 745. Todennäköisesti alemannien asuttamaa kylää kutsuttiin tuolloin nimellä "Hunichinwilare". Hinwil lienee ollut asuttu jo antiikin ajoista lähtien, sillä vuonna 1968 kirkon restauroinnissa löydettiin osia roomalaisaikaisesta kirkkorakennuksesta hypokausteineen.


title: Hinwil

text: Kaupungin tunnetuimpia nähtävyyksiä on Bachtelvuori (1 115 m mpy.). Sen huipulla on radiomasto, johon on rakennettu näköalatasanne. Vuorella on myös ravintola.


title: Hinwil

text: Hinwil oli sveitsiläisen Formula 1 -tallin, Sauberin, kotipaikka. Sauberin tehdas sijaitsee kaupungissa. Hinwil on myös tunnettu siellä valmistettavista Bührer-traktoreista.


title: Pompeo Batoni

text: Pompeo Girolamo Batoni (25. tammikuuta 1708 Lucca – 4. helmikuuta 1787 Rooma) oli italialainen taidemaalari. Hän syntyi Luccassa, mutta muutti 1720-luvun lopulla Roomaan, jossa loi tärkeimmät teoksensa.


title: Pompeo Batoni

text: Varsinkin muotokuvillaan kansainvälistä kuuluisuutta saavuttanut Batoni oli kahdesti naimisissa ja sai kaksitoista lasta. Hän kuoli Roomassa 79 vuoden ikäisenä vuonna 1787.


title: Wisconsin Death Trip

text: Wisconsin Death Trip on Static-X:n esikoisalbumi, joka julkaistiin 23. maaliskuuta 1999. Se nousi Yhdysvalloissa Billboard 200 -listan sijalle 107.


title: Wisconsin Death Trip

text: Albumi on Static-X:n myydyin, saavutettuaan platinarajan eli miljoonan kappaleen myynnin vuonna 2001.


title: Toamasina

text: Toamasina on kaupunki Madagaskarilla. Kaupunki tunnetaan usein myös nimellä Tamatave. Se on Antsinananan läänin ja Toamasinan provinssin pääkaupunki.


title: Toamasina

text: Toamasina on Madagaskarin tärkein satamakaupunki, ja se sijaitseekin lähes keskellä maan itärannikkoa. Vuonna 2014 kaupungin asukasluku oli noin 282 000, ja se oli Madagaskarin toiseksi suurin kaupunki.


title: Àlex Crivillé

text: Àlex Crivillé (s. 4. maaliskuuta 1970 Barcelona, Espanja) on espanjalainen entinen ratamoottoripyöräilijä ja lajin kaksinkertainen maailmanmestari.


title: Àlex Crivillé

text: Crivillé aloitti uransa ratamoottoripyöräilyn MM-sarjassa 80-kuutioisten luokassa Derbillä vuonna 1987 sijoittuen heti ensimmäisessä kilpailussaan toiseksi. Seuraavana vuonna hän sijoittui 80-kuutioisten MM-sarjassa toiseksi Jorge Martínezin jälkeen ja debytoi 125-kuutioisten sarjassa Doningtonin osakilpailussa. Kaudella 1989 Crivillé voitti 125-kuutioisten maailmanmestaruuden Hondan pyörällä saavuttaen kauden aikana viisi osakilpailuvoittoa ja kolme paalupaikkaa. Kaudet 1990 ja 1991 hän ajoi 250-kuutioisten MM-sarjassa Yamahalla ja Hondalla, mutta ei pystynyt samanlaiseen menestykseen, kuin 125-kuutioisissa.


title: Àlex Crivillé

text: Kahden 250-kuutioisissa vietetyn kauden jälkeen, Crivillé siirtyi vuonna 1992 Hondalle Sito Ponsin talliin 500-kuutioisten MM-sarjaan. Kauden aikana hän voitti Assenin osakilpailun ja sijoittui MM-sarjassa kahdeksanneksi. Seuraavana vuonna hän uusi MM-sarjan kahdeksannen tilansa jonka jälkeen siirtyi kuljettajaksi kaudelle 1994 Hondan tehdastalliin. Hän sijoittui kauden MM-sarjassa kuudenneksi ja kaudella 1995 neljänneksi, voittaen kauden aikana yhden osakilpailun. Kaudella 1996 Crivillé voitti kaksi osakilpailua ja sijoittui MM-sarjassa Mick Doohanin jälkeen toiseksi. 1997 Crivillé oli MM-sarjassa neljäs ja kaudella 1998 kolmas.


title: Àlex Crivillé

text: Kaudella 1999 Crivillé voitti Hondalla kuusi osakilpailua ja ensimmäisenä espanjalaisena 500-kuutioisten maailmanmestaruuden, ennen Yhdysvaltain Kenny Roberts Junioria. Kaudella 2000 Crivillé voitti vielä yhden osakilpailun, mutta sijoittui MM-sarjassa vasta yhdeksänneksi, joka oli hänen huonoin sijoituksensa 500-kuutioisissa. Seuraava kausi sujui yhtä huonosti, kuin edellinenkin ja Crivillé sai lähteä Hondan tallista kauden jälkeen. Hän teki sopimuksen Yamahan D'Antin tallin kanssa kaudelle 2002. Crivillé ei kuitenkaan ehtinyt ajaa yhtään osakilpailua Yamahalla, kun hän ilmoitti lopettavansa uransa terveysongelmien takia.


title: Àlex Crivillé

text: Crivillé saavutti urallaan 20 osakilpailuvoittoa, 12 paalupaikkaa ja 20 nopeinta kierrosta.


title: Yhdystie 8484

text: Yhdystie 8484 eli Kiviniementie–Virpiniementie on Suomen tieverkon osuus seututieltä 847 Virpiniemeen. Tien pituus on noin kuusi kilometriä, ja se johtaa Kellon keskuksesta Kiviniemen kautta Virpiniemeen, jatkuen yksityistienä Virpiniemen urheilukeskukseen. Tie kulkee koko matkallaan Oulun kaupungin alueella.


title: Yhdystie 8484

text: Tien Virpiniemeen johtava osa rakennettiin 1950-luvun lopulla Virpiniemen öljysataman tarpeita varten.


title: I’m Only Sleeping

text: I'm Only Sleeping on The Beatlesin kappale vuodelta 1966. Kappaleen sävelsi John Lennon ja se esiintyi yhtyeen Revolver-albumilla. Kappale kertoo Lennonin mukaan siitä, kuinka väsynyt hän oli yhtyeen jatkuviin kiertueisiin ja julkisuuselämään.


title: Humberto Maturana

text: Humberto Romesín Maturana (s. 14. syyskuuta 1928) on chileläinen neurotieteilijä, kognitiotieteilijä, filosofi ja kyberneetikko. Hän on radikaalin konstruktivismin pioneereja ja esitteli 1970-luvun alussa Francisco Varelan kanssa autopoieettisen teorian.


title: Humberto Maturana

text: Maturana syntyi Santiago de Chilessä ja opiskeli Chilen yliopiston ohella University College Londonissa ja Harvardin yliopistossa.


title: Kari Tamminen (aikido-opettaja)

text: Kari Tamminen (1955 Hausjärvi – 23. kesäkuuta 2016) oli suomalainen aikido-opettaja ja sisäasiainministeriön asetuksen mukainen voimankäyttökouluttaja.


title: Kari Tamminen (aikido-opettaja)

text: Poikavuosinaan Kari Tamminen harrasti telinevoimistelua, nyrkkeilyä ja karatea. Aikidon harjoittelun hän aloitti Meido-Kanissa 7. syyskuuta 1971. Tamminen suoritti ensimmäisen danin Toshikazu Ichimura -senseille 1978. Vuonna 2007 hänelle myönnettiin 6. dan.


title: Kari Tamminen (aikido-opettaja)

text: Kari Tamminen toimi aikidoseuran pääohjaajana Sandokaissa (Kerava), Salo Aikido Dojolla (Salo), Salo Aikido Dojo Marttilassa (Marttila), sekä maaliskuusta 2008 alkaen myös Hokuto Dojolla (Littoinen) ja Turku Aikaissa Shaolin Dojolla (Turku). Lisäksi hän ohjasi vuosittain lukuisia aikidoleirejä. Lokakuussa 2014 hän ilmoitti lopettavansa aikidon opettamisen.


title: Kari Tamminen (aikido-opettaja)

text: Suomen Aikidoliiton tehtävissä Kari Tamminen toimi jo 1970-luvulla, jolloin hän oli talouspäällikkö. Sittemmin hän toimi pitkään teknisen valiokunnan jäsenenä. Teknisen valiokunnan puheenjohtajaksi Tamminen valittiin vuoden 2008 alusta lukien. Hän oli myös Suomen Aikidoliiton kunniajäsen.


title: Leonor Varela

text: Leonor Varela (s. 29. joulukuuta 1972) on chileläinen näyttelijä. Hän on esiintynyt muun muassa elokuvissa "Panaman räätäli" (2001), "Blade II" (2002) ja tv ohjelmassa Cleopatra (1999) sekä "Viattomat äänet" (2004). Roolistaan "Viattomissa äänissä" hän oli ehdolla meksikolaisen Ariel-palkinnon saajaksi vuonna 2005.


title: Leonor Varela

text: Leonor Varelan isä Francisco Varela oli yhteistyöstään Humberto Maturanan kanssa tunnettu neurotieteilijä. Leonor syntyi Santiago de Chilessä, mutta perhe vietti pääosan hänen lapsuudestaan ulkomailla paettuaan sotilasvallankaappauksen jaloista. Hän kävi koulunsa paljolti Ranskassa, ja jäi sinne opiskelemaan perheen palattua Chileen.


title: Leonor Varela

text: Uransa alulla Varela näytteli muun muassa chileläisessä televisiosarjassa "Tic Toc" ja pienessä roolissa vuoden 1998 "Rautanaamio"-elokuvassa.


title: Leonor Varela

text: Varelalla on puolisonsa, tuottaja Lucas Akoskinin kanssa vuonna 2012 syntynyt poika.


title: Byron Janis

text: Byron Janis (s. 24. maaliskuuta 1928) on yhdysvaltalainen pianisti. Hän syntyi Pennsylvaniassa itäeurooppalaistaustaisten juutalaisvanhempien poikana.


title: Byron Janis

text: Janis sai opetusta Adele Marcusilta, Josef Lhévinnelta ja Rosina Lhévinnelta. Hän saavutti alun perin mainetta Rahmaninovin toisella pianokonsertolla, jonka tulkinta sai Vladimir Horowitzin ottamaan hänet oppilaakseen.


title: Byron Janis

text: Rahmaninovin ohella Janis on uransa aikana tulkinnut muiden muassa Mozartin, Beethovenin, Guionin, Chopinin ja Prokofjevin teoksia. Hän on Ranskan Kunnialegioonan ja Ordre des Arts et des Lettresin komentaja.


title: Byron Janis

text: Janis on naimisissa näyttelijä Gary Cooperin ainoan lapsen, Maria Cooper Janisin kanssa.


title: Tōgō Heihachirō

text: Markiisi Tōgō Heihachirō OM (, 27. tammikuuta 1848 – 30. toukokuuta 1934) oli keisarillisen Japanin laivaston laivastoamiraali ja yksi Japanin tunnetuimmista sotasankareista. Länsimainen lehdistö nimesi hänet "idän Nelsoniksi".


title: Tōgō Heihachirō

text: Tōgō syntyi vuonna 1848 Kagoshimassa samuraiperheeseen. Palveltuaan Meiji-restauraatioon johtaneessa Boshin-sodassa hän lähti Yhdistyneeseen kuningaskuntaan opiskelemaan laivastokoulussa, jossa hän vietti seitsemän vuotta. Ensimmäisessa Kiinan–Japanin sodassa hän johti risteilijä "Naniwaa" ja vuonna 1903 hänet nimitettiin Japanin yhdistetyn laivaston () komentajaksi. Venäjän–Japanin sodassa hän komensi sodan tärkeimpiä operaatioita ja tuhosi Venäjän Itämeren-laivaston Tsushiman meritaistelussa vuonna 1905.


title: Wang Jingwei

text: Wang Jingwei (, Wade-Giles: Wang Tšing-wei; 4. toukokuuta 1883 Sanshui, Guangdong – 10. marraskuuta 1944 Nagoya, Japani) oli kiinalainen poliitikko. Hän kuului Kuomintangin vasemmistosiipeen ja oli Sun Yat-senin läheinen kumppani. Hänet tunnetaan erimielisyyksistään Tšiang Kai-šekin kanssa ja japanilaisia tukevan hallituksen muodostamisesta Nanjingiin toisen Kiinan–Japanin sodan aikana. Sen vuoksi hänet on usein nimetty "han-kiinalaisten petturiksi". Wang toimi Kiinan tasavallan pääministerinä 1932–1935.


title: Wang Jingwei

text: Wang Jingwei oli alkuperäiseltä nimeltään Wang Zhaoming. Hänen sukunsa edusti alempaa maa-aatelia. Wang hallitsi hyvin klassiset kiinalaiset oppiaineet, kuten runouden, kalligrafian ja kiinalaisen kirjallisuuden, ja hän oli lahjakas puhuja. Suoritettuaan vuonna 1903 keisarillisen virkatutkinnon alemman asteen hän pääsi valtion stipendillä opiskelemaan Japaniin, jossa hän suoritti lakiopintoja Tokiossa. Japanissa Wang liittyi Sun Yat-senin perustamaan vallankumousjärjestö Tongmenghuihin, jossa hän kohosi pian näkyväksi toimijaksi. Vuonna 1910 hän suunnitteli salamurhaavansa Kiinan sijaishallitsijana toimineen prinssi Chunin, mutta suunnitelma paljastui ennenaikaisesti, jolloin hänet vangittiin ja tuomittiin kuolemaan. Wangin rohkeus teloituksen edellä teki vaikutuksen prinssiin, joka lievensi hänen tuomionsa elinkautiseksi vankeudeksi. Vuoden 1911 Xinhai-vallankumouksen jälkeen vallankumoukselliset vapauttivat Wangin vankilasta sankarina. Hänellä oli merkittävä rooli Tongmenghuin johdon ja kenraali Yuan Shikain välillä keväällä 1912 käydyissä neuvotteluissa.


title: Wang Jingwei

text: Opiskeltuaan joitain vuosia Ranskassa Wang palasi vuonna 1917 Kiinaan ja toimi seuraavan seitsemän vuoden ajan Sun Yat-senin henkilökohtaisena avustajana sekä Kuomintangin puoluejohdon jäsenenä. Sun Yat-senin kuoltua vuonna 1925 puolue jakautui kahtia. Wang valittiin Kuomintang-hallituksen johtajaksi, mutta menestyksekkään pohjoisen sotaretken aikana Kuomintangin armeijaa komentanut Tšiang Kai-šek sai pääosan puolueesta taakseen. Vuonna 1926 Tšiang Kai-šek kaappasi vallan ja Wang joutui tilapäisesti poistumaan maasta. Lopulta Tšiang Kai-šekia tukenut Kuomintangin oikeistosiipi perusti oman hallituksensa Nanjingiin, kun taas Wangin ympärille ryhmittynyt vasemmistosiipi perusti yhdessä kommunistien kanssa kilpailevan hallituksen Keski-Kiinan Wuhaniin. Myös Wang sai pian tarpeekseen yhteistyöstä kommunistien kanssa ja kääntyi heitä vastaan heinäkuussa 1927, kolme kuukautta sen jälkeen kun Tšiang Kai-šekin joukot olivat suorittaneet kuuluisan kommunistipuhdistuksen Shanghaissa. Pian tämän jälkeen suurin osa Kuomintangin vasemmisto-oppositiosta palasi Tšiang Kai-šekin tueksi.


title: Wang Jingwei

text:
Wang tuki vielä vuosina 1929 ja 1932 yrityksiä syrjäyttää Tšiang Kai-šek. Hän jatkoi oppositiossa helmikuuhun 1932, jolloin hän teki rauhan Tšiangin kanssa ja sopi tämän kanssa vallanjaosta. Wangista tuli nyt hallituksen johtaja, mutta Tšiang Kai-šek jatkoi armeijan johdossa. Wang joutui jättämään pääministerin tehtävät terveyssyistä vuoden 1935 lopussa, jouduttuaan ammutuksi salamurhayrityksen yhteydessä. Kiinan–Japanin sodan puhjettua vuonna 1937 Tšiang Kai-šekin johtoasema Kiinan hallituksessa vahvistui entuudestaan, ja Wang koki jääneensä ilman todellista valtaa, vaikka kuuluikin edelleen Kuomintangin johtoon. Heikentääkseen kilpailijansa asemaa sekä vähentääkseen kiinalaisten kärsimyksiä toivottomalta näyttäneessä sodassa hän päätti ryhtyä tukemaan rauhan solmimista Japanin kanssa. Joulukuussa 1938 Wang siirtyi Vietnamin Hanoihin ja esitti siellä Kiinan hallitukselle osoitetun vetoomuksen rauhan puolesta.
Toukokuussa 1939 Wang vieraili Japanissa neuvottelemassa ja allekirjoitti myöhemmin Shanghaissa salaisen yhteistyösopimuksen japanilaisten kanssa. Wangin johtama nukkehallitus perustettiin 30. maaliskuuta 1940 hallitsemaan Japanin miehittämiä osia Kiinasta. Se toimi Nanjingissa, aiemmassa Kuomintang-hallituksen pääkaupungissa. Wang oli toivonut hallituksensa saavan itsehallinnon, mutta japanilaiset eivät tinkineet sotilaallisesta ja taloudellisesta ylivallastaan miehittämissään Kiinan osissa. Wang kuoli maaliskuussa 1944 ollessaan sairaalahoidossa Japanissa. Hän kuoli leikkauksessa, jossa vuoden 1935 salamurhayrityksessä hänen kehonsa sisään jäänyttä luotia yritettiin poistaa.


title: Judith Krantz

text: Judith Krantz, o.s. Tarcher (s. 9. tammikuuta 1928 New York) on yhdysvaltalainen kirjailija. Hän valmistui Birch Wathen Lenox Schoolista ja Wellesley Collegesta.


title: Judith Krantz

text: Krantz meni 19. helmikuuta 1954 naimisiin elokuvatuottaja/-käsikirjoittaja Steve Krantzin kanssa. Parille syntyi kaksi lasta (Tony ja Nicholas), ja avioliitto kesti Steve Krantzin kuolemaan 4. tammikuuta 2007.


title: Judith Krantz

text: Krantz aloitti kirjailijanuransa myöhään; debyytti ilmestyi vuonna 1978, jolloin sen tekijä täytti viisikymmentä vuotta. Hän on sittemmin kirjoittanut lukuisia huippusuosittuja romantiikkakirjoja, joista monet tunnetaan myös televisiosta.


title: Stephan Görgl

text: Stephan Görgl (s. 5. kesäkuuta 1978 Bruck an der Mur) on itävaltalainen alppihiihtäjä.


title: Stephan Görgl

text: Görgl on päässyt edustamaan Itävaltaa kahdesti arvokilpailuissa. Torinon olympialaisissa 2006 hän keskeytti suurpujottelun toisella kierroksella ja Bormion maailmanmestaruuskilpailuissa 2005, hän sijoittui supersuurpujottelussa 21:nneksi.


title: Stephan Görgl

text: Görgl on voittanut urallaan kaksi maailmancupin osakilpailua. Beaver Creekin supersuurpujottelun joulukuussa 2004 ja Lenzerheidessa järjestetyn suurpujottelun maailmancupin finaalin maaliskuussa 2005. Yhteensä hän on urallaan saavuttanut viisi osakilpailun palkintokorokepaikkaa.


title: Stephan Görgl

text: Stephanin sisar Elisabeth on myös menestynyt alppihiihtäjä.


title: Sworn to the Dark

text: Sworn to the Dark on Watainin kolmas studioalbumi, joka julkaistiin 19. helmikuuta 2007.


title: Victorio

text: Victorio (Bidu-ya, Beduiat; noin 1825 – 14. lokakuuta 1880) oli chiricahua-apassien johtaja, joka 1800-luvun jälkipuoliskolla joutui puolustamaan Uudessa-Meksikossa kansansa historiallisia vuoristoalueita Yhdysvaltojen halutessa maat itselleen.


title: Victorio

text: Kuuluisien edeltäjiensä Mangas Coloradasin ja Cochisen viitoittamaa tietä seuraten Victorio nousi vastustamaan yhtä lailla Meksikon kuin Yhdysvaltojenkin ylivaltaa.


title: Victorio

text: Victorion apassinimen tiedetään olleen Beduiat, mutta hänen alkuperänsä on kiistanalainen. Meksikolaisen legendan mukaan apassit sieppasivat Victorion lapsena Chihucahuan maakunnassa asuneelta meksikolaisperheeltä. Poikaa ei palautettu, vaan hänestä kasvatettiin apassi. Apassien suullinen perimätieto ei kuitenkaan tunne tapausta, vaan pitää Victoriota syntyperäisenä Ojo Calienten apassina.


title: Victorio

text: Amerikkalaisten sotilaiden surmattua maineikkaan chiricahua-johtajan Mangas Coloradasin vuonna 1863 Victorio keräsi soturinsa ja liittyi Cochisen johtamiin sisseihin. Apassien järjestämät tuhoisat iskut autioittivat Yhdysvaltain lounaisosien siirtolaisasutusta. Seuraavana vuonna Victorio oli halukas noudattamaan Coloradasin linjaa rakentaa pysyvä rauha apassien ja Yhdysvaltain välillä. Vastineeksi hän halusi kansalleen inhimillisen kohtelun.


title: Victorio

text: Vuonna 1865 intiaaniasiain valtuutettu everstiluutnantti N. H. Davis piti Pino Altossa konferenssin, johon osallistui useita apassien johtajia, heidän joukossaan Victorio ja Cochise. Davisin tarkoituksena oli saada apassit vakuuttuneiksi pysyvän reservaattielämän erinomaisuudesta. Niin Victorio kuin Cochisekin suhtautuivat epäluuloisesti tähän tulevaisuudennäkymään. Osa apasseista siirtyi kuitenkin rauhanomaisin keinoin Bosque Redondon (Pyöreän metsän) reservaattiin New Mexicoon, varsinkin sen jälkeen, kun Davis lupasi intiaaneille riittävästi ruokaa ja vaatteita. Vaihtoehtona oli jatkuva sota Yhdysvaltoja vastaan ja sitä apassien johtajat eivät halunneet.


title: Victorio

text: Pyöreän metsän reservaatti osoittautui hedelmättömäksi paikaksi, josta tuli ja kuivuus olivat polttaneet ja tuhonneet puuston. Kaiken lisäksi alueella asui monta tuhatta navajoa pakotettuina reservaattielämään. Vesi oli monin paikoin pilaantunutta eikä vilja kasvanut. Tilannetta pahensi entisestään Yhdysvaltain alueelle rakentama linnake, josta vartioitiin intiaanien tekemisiä. Victorio sen enempää kuin muutkaan apassit eivät viihtyneet pitkään reservaatissa, vaan poistuivat karusta ympäristöstä ilman lupaa. He pakenivat joko Meksikoon tai liittyivät Cochiseen, joka tunsi sissitaktiikan ja jatkoi sotureineen ryöstöretkiään Yhdysvaltain ja Meksikon rajalla.


title: Victorio

text: Vuonna 1870 Victorio, monien pyyntöjen jälkeen, sai presidentti Ulysses S. Grantin lupaamaan chiricahuoille maata Ojo Calientesta, kuumilta lähteiltä, jotka olivat kymmenien vuosien ajan olleet monien chiricahuoiden kotiseutua. Samalla apasseille luvattiin riittävästi ruokaa ja tuhat huopaa. Luovutettu alue oli odotettua pienempi, mutta Victorio ei halunnut riidellä maapalan koosta. Ojo Caliente julistettiin chiricahuain alueeksi. Sopimuksen pääasiallinen sisältö oli Ojo Calienten kuuluminen apasseille "niin kauan kuin vuoret ovat pystyssä ja joet virtaavat". Sopimus oli turvattu presidentin allekirjoittamalla paperiarkilla, jota kutsuttiin "Hallituksen erityispäätökseksi".


title: Victorio

text:
Sopimus kumottiin jo seuraavan vuoden aikana. Intiaanikomission vastavaihtunut asiamies osoitti Victoriolle ja hänen ryhmälleen uudet asuinalueet Tularosa-joen laaksoista. Ojo Caliente lämpimine lähteineen oli "uuden hallituksen erityispäätöksen" mukaan julkistettu yleiseen käyttöön kaikille Yhdysvaltain asukkaille.
Korkealla vuoristossa sijaitseva Tularosan reservaatti osoittautui paikaksi, joka oli asuinkelpoinen vain kesäisin. Victorio ja hänen kansansa viettivät alueella ankaran talven. Luvatut ruoka-annokset tulivat perille vasta seuraavan kevään aikana, jolloin osa chiricahuoista oli ehtinyt menehtyä ravinnon niukkuuteen ja osa jäätynyt kuoliaaksi. Neuvottelujen jälkeen Victoriolle suotiin mahdollisuus palata Ojo Calienteen. Tämäkään järjestely ei jäänyt kovin pitkäikäiseksi, sillä jo kaksi vuotta myöhemmin chiricahuoita oltiin taas siirtämässä toisaalle. San Carlosin reservaatissa Arizonassa Victoriolle ja hänen kansalleen osoitettiin alue, jossa asuminen kävi hyönteisten ja kuumuuden takia nopeasti sietämättömäksi. Alueelta ei löytynyt riistaa eikä heinää. Siellä ei ollut vettä juotavaksi eikä ruokaa syötäväksi, ja lisäksi malaria koetteli chiricahuoita. Reservaatin asiamies John Clum oli korvattu uudella agentilla, joka ei välittänyt jakaa muona-annoksia eri leireihin vaan pakotti ihmiset hakemaan ruokansa päärakennuksesta itse. Kauimpana asuvien apassien oli käveltävä 30 kilometriä saadakseen ruokansa. Samanaikaisesti Yhdysvaltain hallitus lähetti alueelle tuhansia läntisiä apacheja jakamaan maat chiricahuain kanssa.


title: Victorio

text: Victorion kärsivällisyyden raja ylittyi. Hän keräsi väkensä ja pakeni San Carlosista syyskuussa 1877. Käytyään matkalla useita kahakoita sotilaiden ja tilanomistajien kanssa Victorio seuraajineen saapui Ojo Calienteen. Vuotta myöhemmin Yhdysvaltain armeija sai käskyn viedä pakolaiset takaisin San Carlosiin.


title: Victorio

text: Victorio toivoi kansansa saavan saada jäädä maille, jossa he olivat syntyneet, mutta siihen ei suostuttu. Naisten ja lasten ahtauduttua San Carlosiin vieviin vankkureihin Victorio itse pakeni 80 miehensä kanssa Mimbrenos-vuorille, jonne he jäivät tulevaksi talveksi. Helmikuussa 1879 hän palasi Ojo Calienten tukikohtaan valmiina antautumaan, jos armeija toisi hänen perheensä takaisin San Carlosista. Lopulta vaatimukseen suostuttiin, mutta vastineeksi Victorion seuraajineen oli asetuttava Tularosan reservaattiin New Mexicossa. Victorio myöntyi kompromissiin ja koetti aloittaa perheineen uutta elämää. Häntä vastaan nostettiin kuitenkin uudelleen vanha syyte hevosvarkaudesta ja murhasta. Poliisivoimien saapuessa suorittamaan pidätystä Victorio pakeni ja päätti, ettei palaisi koskaan apassien suojelualueille. Hän uskoi, että hänen kansaansa odotti amerikkalaisten taholta varma tuho.


title: Victorio

text: Victorio perusti Meksikon vuoristoon turvapaikan, jossa halusi viettää vapaata elämää. Samalla hän alkoi värvätä ympärilleen sissiarmeijaa, joka oli valmis käymään ikuista sotaa Yhdysvaltoja vastaan. Hevoset ja muut tarpeet Victorion ryhmä ryösti meksikolaisten maatiloilta. Saatuaan kokoon chiricahuoista ja mescaleroista kerätyn 200 sissin joukon he aloittivat uskaliaat hyökkäykset New Mexicoon ja Texasiin surmaten kaikki uudisasukkaat, jotka osuivat heidän tiellensä. Alituisen sotimisen jatkuessa Victorion viha syveni ja hänestä tuli säälimätön tappaja. Jotkut Victorion ystävistä alkoivat pitää häntä mielenvikaisena ja erkanivat hänen ryhmästään. Yhdysvaltain ja Meksikon armeijat sopivat yhteistyöstä saadakseen Victorion kiinni ja hänen päästään luvattiin 3 000 dollarin palkkio.


title: Victorio

text: Keväällä 1880 Victorio sotureineen jatkoi hyökkäyksiään vuoristosta käsin. Suurilukuinen mescalerojoukko liittyi häneen, mutta lisävoimista huolimatta Victorio koki melkoisia menetyksiä. Monet soturit kaatuivat luoteihin. Kesän tullen Victorion sissijoukot ylittivät Meksikon rajan tarkoituksenaan päästä pakoon noin 2 000 ratsumiehen ja usean sadan intiaanitiedustelijan muodostamilta sotajoukoilta. He pääsivät Chihuahuaan, jonka vuoristojen ja erämaiden hän uskoi tarjoavan paremman turvan noin sadalle jäljellä olevalle soturilleen ja 400 naiselle ja lapselle.


title: Victorio

text: Lokakuussa 1880 meksikolainen eversti Joaquin Terrazas ja hänen ratsuväen eskadroonansa jäljittivät Victorion Tres Castillosin vuoristossa. Saman päivän iltana Terrazas suoritti hyökkäyksen. Läpi yön kestäneessä taistelussa 62 apassisoturia, 16 naista ja yksi lapsi surmattiin ja heidän päänahkansa otettiin talteen. Jälkeenpäin Chihuahuan valtion kerrottiin maksaneen 50 000 dollarin suuruisen palkkion näistä julmista voitonmerkeistä, joita esiteltiin juhlayleisölle suuressa voitonmarssissa. 68 vangiksi otettua naista ja lasta myytiin orjiksi rikkaille tilanomistajille.


title: Victorio

text: Apassien kertoman mukaan Victorio ei kuollut meksikolaisten luodeista, vaan iski puukon syvälle rintaansa ammuttuaan panosvyönsä tyhjäksi ja nähtyään Tres Castillosin taistelun toivottomuuden.


title: Victorio

text: Terrazasin hyökkäyksestä selvisi noin 30 soturia, heidän joukossaan 70-vuotias Nana. Koko ikänsä valkoisia vastaan taistellut Nana värväsi uuden sissiarmeijan suojelualueilla asuneista nuorista apasseista ja aloitti Tres Castillosin verilöylyn kostoiskut.


title: Mario Basler

text: Mario Basler (18. joulukuuta 1968 Neustadt an der Weinstraße, Länsi-Saksa) on saksalainen jalkapalloilija, pelipaikaltaan keskikenttäpelaaja. Pelaajauransa jälkeen Basler on toiminut valmentajana, viimeksi Rot-Weiss Frankfurtissa vuonna 2017. Hän aloitti valmennusuransa SSV Jahn Regensburgissa vuonna 2004.


title: Mario Basler

text: Basler pelasi ammattilaisena vuosina 1987–2004 useammassa eri seurassa. Hän on muun muassa voittanut Bundesliigan kaksi kertaa, vuosina 1997 ja 1999, kumpikin Bayern Münchenin riveissä. Basler on voittanut Saksan Liigacupin kolme kertaa peräkkäin 1997–1999; myös nämä mestaruudet tulivat Münchenissä.


title: Mario Basler

text: Saksan maajoukkueessa Basler pelasi 30 ottelua ja teki niissä kaksi maalia. Baslerin maajoukkueuran huippuhetkiin kuuluivat Euroopan mestaruus vuonna 1996 ja MM-kisat 1994.


Kyllä sitä ny ollaan niin Alataloa – Moukarirallit on suomalaisen laulajan Mikko Alatalon kokoelmalevy. Se julkaistiin vuonna 2002. Kokoelma sisältää vanhoja hittejä uudelleen levytettyinä.


title: Katō Takaaki

text: Katō Takaaki (, 25. tammikuuta 1860, Nagoya – 28. tammikuuta 1926, Tokio) oli japanilainen poliitikko ja Japanin 24. pääministeri 11. kesäkuuta 1924 – 28. tammikuuta 1926.


title: Katō Takaaki

text: Hän syntyi Owarin provinssissa vuonna 1860 ja hänet adoptoi Katō Bunhei hänen ollessaan 13-vuotias. Hän opiskeli lakia Tokiossa ja työskenteli sen jälkeen Mitsubishilla, jossa hänestä tuli apulaisjohtaja vuonna 1885. Vuonna 1887 Katō nousi silloisen ulkoministerin Ōkuma Shigenobun yksityissihteeriksi ja työskenteli hänen kanssaan epätasa-arvoisten sopimusten muuttamiseksi. Vuosina 1894–1899 hän toimi Japanin suurlähettiläänä Yhdistyneessä kuningaskunnassa ja vuonna 1900 hänestä tuli Itō Hirobumin lyhytaikaisen neljännen hallituksen ulkoministeri. Tänä aikana hän loi perusteet Japanin ja Yhdistyneen kuningaskunnan liitolle, joka solmittiin vuonna 1902. Samana vuonna hänet valittiin Japanin alahuoneeseen Kōchin prefektuurista.


title: Katō Takaaki

text: 1900-luvun alkupuolella hän toimi jälleen ulkoministerinä useissa hallituksissa, myös ensimmäisen maailmansodan alkaessa, johon Japani liittyi hänen johdollaan. Lisäksi vuonna 1915 Katō oli luomassa Kiinalle 21:tä vaatimusta, mikä sai aikaan merkittävän diplomaattisen kriisin ja vastustusta kotimaassa. Samana vuonna hänet nimitettiin ylähuoneeseen. Hänestä tuli vuonna 1916 konservatiivisen keiseikai-puolueen puheenjohtaja ja hän vaikutti sen politiikkaan huomattavasti vastustaessaan genrō-neuvoston vaikutusvaltaa ja kannattaessaan perustuslakia sekä äänioikeuden laajentamista.


title: Katō Takaaki

text: Vuonna 1924 Katō nimitettiin Japanin pääministeriksi, jona hän toimi kuolemaansa saakka vuoden 1926 alussa. Hänen hallituksensa kykeni koalitioluonteestaan huolimatta ajamaan läpi merkittävää lainsäädäntöä, kuten yleisen vaalilain, joka laajensi äänioikeuden kaikkiin yli 25-vuotiaisiin miehiin, vuonna 1925 ja "rauhansäilytyslain", jonka tarkoitus oli vaimentaa radikaaliset poliittiset järjestöt – sosialistit, kommunistit ja anarkistit. Hän käynnisti myös yleisen asevelvollisuuden. Katō halusi rajoittaa hallinnon rahankäyttöä, mutta häntä myös kritisoitiin huomattavasti perhesiteistään Mitsubishiin.


title: ATC (yhtye)

text: ATC (A Touch of Class) oli Saksassa perustettu yhtye, joka toimi vuosina 1998–2003. Yhtye soitti europopia ja eurodancea. Yhtye löi itsensä läpi ensimmäisellä singlellään ”Around the World (La La La La La)”, joka oli Saksan singlelistan ykkönen kuuden viikon ajan vuonna 2000. Around the World on cover kappale venäläisen Ruki Vvreh yhtyeen kappaleesta ”Pesenka”.


title: ATC (yhtye)

text: Yhtyeen jäsenet lähtivät soolouralle vuonna 2003 Touch the Sky albumin huonon menestyksen takia.


title: Juhlalevy – 50 laulua

text: Juhlalevy – 50 laulua on suomalaisen laulajan Mikko Alatalon kokoelmalevy. Se julkaistiin Alatalon 50-vuotissyntymäpäivien johdosta vuonna 2001. Suurin osa kokoelman kappaleista on uudelleen levytettyjä versioita artistin vanhoista hiteistä.


title: Siggi Jónsson

text: Siggi Jónsson (s. 22. syyskuuta 1966) on islantilainen jalkapallovalmentaja ja entinen keskikenttäpelaaja.


title: Siggi Jónsson

text: Siggi aloitti uransa IA Akranesin joukkueessa 16-vuotiaana kaudella 1982 ja pelasi kolmen kauden aikana 26 ottelua. Vasta 18-vuotiaana hän jätti kotimaansa ja siirtyi helmikuussa 1985 Sheffield Wednesdayn joukkueeseen. Siggi edusti seuraa kaikkiaan viisi vuotta ja pelasi kuitenkin pari vuotta lainalla Barnsleyssa.


title: Siggi Jónsson

text: Kesällä 1989 Siggi siirtyi Arsenaliin 475 000 punnan siirtosummalla. Ura Tykkimiehissä epäonnistui kuitenkin loukkaantumisten vuoksi ja islantilainen pelasi kolmen kauden aikana vain yhdeksän ottelua.


title: Siggi Jónsson

text: Siggi palasi kotimaahansa ja IA Akranesiin kesällä 1992. Kolmen vuoden jälkeen hän lähti vielä ulkomaille ja pelasi ruotsalaisseura Örebro SK:ssa 1996–97. Paluu Britteinsaarille, tällä kertaa tosin Skotlantiin, tapahtui 1997, kun Siggi siirtyi Dundee Unitedin joukkueeseen. Loukkaantumiset haittasivat jälleen Siggin esityksiä ja vuonna 2000 hän palasi kotimaahansa ja lopetti uransa IA Akranesin joukkuessa 34-vuotiaana 2001.


title: Siggi Jónsson

text: Islannin maajoukkueessa Siggi pelasi vuosien 1982–1999 aikana kaikkiaan 65 A-maaottelua ja teki niissä kolme maalia.


title: Siggi Jónsson

text: Siggi aloitti valmennusuransa islantilaisseura FH Hafnarfjörðurissa kaudella 2002. Pesti jäi yhteen kauteen ja toi Siggille Islannin liigacupin voiton.


title: Siggi Jónsson

text: Kaudeksi 2003 Siggi siirtyi Víkingurin peräsimeen. Kolmen kauden aikana reykjavíkilaiset eivät onnistuneet voittamaan mestaruutta, vaikka seura teki lainapelaajayhteistyötä englantilaisen Stoke Cityn kanssa.


title: Siggi Jónsson

text: Kaudella 2006 Siggi luotsasi laihoin tuloksin KU Grindavíkia. Marraskuussa 2006 hän teki sopimuksen tukholmalaisen Djurgårdens IF:n kanssa ja siirtyi valmennusurallaan ensi kertaa kotimaansa rajojen ulkopuolelle. Kausi 2007 toi Siggille ja Djurgårdenille lopulta Allsvenskanin tiukassa mestaruuskamppailussa kirvelevän kolmossijan.


title: Siggi Jónsson

text: Kausi 2008 oli suurin odotuksin kauteen lähteneelle Djurgårdenille katastrofaalinen. Seura vajosi sarjan hännille ja oli lopulta vasta kahdestoista. Kauden jälkeen Siggi odotetusti erotettiin tehtävistään.


title: Siggi Jónsson

text: Joulukuussa 2009 Siggi siirtyi Ruotsin Division 2:een pudonneen Enköpings SK:n päävalmentajaksi. Siggin johdolla Enköping voitti Division 2 Norra Svealandin mestaruuden kaudella 2011 ja nousi Division 1 Norraan. Visiitti sarjaporrasta ylempänä jäi kuitenkin yhden kauden mittaiseksi. Siggi jätti joukkueen kauden 2012 päätteeksi.


title: Siggi Jónsson

text: Meriitit pelaajana


title: Siggi Jónsson

text: Meriitit valmentajana


title: Mustalabeo

text: Mustalabeo eli entinen mustahuulibarbi ("Labeo chrysophekadion", syn. "Morulius chrysophekadion") on musta särkikalojen heimoon kuuluva kala, jota joskus pidetään hyvin suurissa akvaarioissa.


title: Mustalabeo

text: Mustalabeo voi kasvaa 90 cm pitkäksi; suurin tunnettu yksilö painoi seitsemän kilogrammaa. Sen vartalo muistuttaa tulipyrstöä ja tulievää, mutta mustalabeo on pyrstöä ja eviään myöten ruskeanmusta, vanhemmiten harmahtava.


title: Mustalabeo

text: Mustalabeo on kotoisin Kaakkois-Aasiasta, missä se on paikoin merkittävä ruokakala.


title: Mustalabeo

text: Mustalabeo elää jokivesissä, kanavissa ja tulva-altaissa. Se kutee sadekauden ensimmäisten ukkoskuurojen jälkeen rantaviivan tuntumaan. Kun sadekausi alkaa kunnolla, vastakuoriutuneet poikaset leviävät tulvaveden mukana.


title: Mustalabeo

text: Mustalabeota ei suositella akvaarioihin kuin poikkeustapauksissa.


title: ATC

text: ATC voi tarkoittaa seuraavia:


title: Magnus Haglund

text: Magnus Haglund (s. 15. huhtikuuta 1973) on ruotsalainen jalkapallovalmentaja ja entinen maalivahti.


title: Magnus Haglund

text: Pelaajaurallaan Haglund toimi Halmstads BK:n kolmosmaalivahtina jatkaen sittemmin seuran juniorivalmentajana. Kausina 2000–2003 hän luotsasi Ruotsin 2.divisioonassa pelannutta Laholms FK:ta.


title: Magnus Haglund

text: 2004 Haglund siirtyi boråsilaisseura IF Elfsborgin peräsimeen. Haglundin johdolla seura voitti kaudella 2006 Ruotsin mestaruuden 45 vuoden tauon jälkeen. Elfsborg säilyi mestaruuskaudenkin jälkeen Ruotsin jalkapallon huipulla, vaikkei Haglund onnistunut mestaruutta uusimaan. Kaudella 2008 Elfsborg oli hopealla ja 2009 sekä 2011 pronssilla. Haglund jätti Elfsborgin marraskuussa 2011 kahdeksan hienon vuoden jälkeen ja siirtyi Norjan Tippeligaenissa pelaavan Lillestrømin päävalmentajaksi.


title: Magnus Haglund

text: Haglundin ensimmäinen kausi Norjassa toi Tippeligaenissa sijan 10 ja Norjan cupissa välieräpaikan. Kaudella 2014 hän luotsasi Lillestrømin liigassa viidenneksi, mikä oli joukkueen paras sijoitus seitsemään vuoteen. Kauden jälkeen hän jätti joukkueen ja palasi IF Elfsborgin päävalmentajaksi. Kaudella 2015 Elfsborg palasi Allsvenskanin kärkikamppailuun ja sijoittui Haglundin alaisuudessa lopulta neljänneksi. Kaudella 2016 sijoitus putosi yhdellä pykälällä ja seura oli viides. Kausi 2017 sujui heikommin ja liigan alempaan keskikastiin vajonnut Elfsborg erotti Haglundin syyskuun lopussa 2017, kun Malmö FF oli murskannut joukkueen 6-0.


title: Kantri (vuoden 2001 albumi)

text: Kantri on suomalaisen laulajan Mikko Alatalon studioalbumi. Se julkaistiin vuonna 2001.


title: Kantri (vuoden 2001 albumi)

text: Country-albumi oli Alatalon pitkäaikainen haave. Levy sisältääkin kantrin eri tyylilajeja; western swingiä, kantrirockia, bluegrassia, texmexiä ja cajun-sävyjä. Albumilla soitti suomalaisia huippumuusikoita ja vieraili useita tunnettuja suomikantri-solisteja, muun muassa Jussi Raittinen ja Pekka Myllykoski.


title: Kantri (vuoden 2001 albumi)

text: Albumi sai jatkoa vuonna 2008, kun julkaistiin toinen Alatalon kantrialbumi "Kaikki sitä tekevät mielellään! – Kantri 2".


title: Russell Carpenter

text: Russell Paul Carpenter (s. 9. joulukuuta 1950) on yhdysvaltalainen elokuvaaja. Hänet tunnetaan parhaiten maailmanlaajuisen suursuosion saavuttaneesta "Titanicista" (1997).


title: Russell Carpenter

text: Carpenter syntyi Van Nuysissa, Kaliforniassa. Hän on vuoden 1998 Oscar-palkittu.


title: Ilveilijäbarbi

text: Ilveilijäbarbi ("Puntius everetti", vanh. "Barbus everetti") on aasialainen kala, jota pidetään myös akvaarioissa.


title: Ilveilijäbarbi

text: Ilveilijäbarbi kasvaa noin 15 cm pitkäksi. Sen vartalon pohjaväri on kullanpunainen, joka vaalenee kohti vatsapuolta. Mustat salmiakkikuviot koristavat kalan kylkiä ja luovat mielikuvan sirkuspellen puvusta. Evät ovat punaoranssit, ja silmän etuosa saatta aolla punainen. Kuonon alla on kaksi paria viiksiä. Koiras on hoikempi kuin naaras, ja sen kuviot ovat kirkkaamman väriset.


title: Ilveilijäbarbi

text: Ilveilijäbarbi elää luonnossa Borneon ja Sumatran sisävesissä. Se pysyttelee lähellä pohjaa, ja suosii seisovia tai hitaasti virtaavia vesiä.


title: Ilveilijäbarbi

text: Ilveilijäbarbille sopi parhaiten 24–30 °C pehmeähkö vesi, jonka pH on 6,0–6,5. Se syö luonnossa matoja, hyönteisiä, muita pikkuötököitä sekä kasveja.


title: Ilveilijäbarbi

text: Ilveilijäbarbien hoitamista akvaariossa ei pidetä aivan helppona, sillä kala on erittäin herkkä huonolle vedenlaadulle, ja tarvitsee monipuolista ravintoa.


title: Ilveilijäbarbi

text: Muiden barbien tavoin tämä laji on mädinsirottelija, joka syö mielellään muniaan, joten viljely onnistuu parhaiten erillisessä kutuakvaariossa. Yhdessä kututapahtumassa barbipari laskee 500-2000 mätimunaa kasvillisuuden joukkoon. Poikaset kuoriutuvat 20-30 päivän kuluttua, ja uivat vapaasti vasta useita päiviä myöhemmin. Naaras on sukukypsä noin vuoden ikäisenä, koiras 1,5 - 2-vuotiaana.


title: Hypokausti

text: Hypokausti on Rooman valtakunnassa käytetty keskuslämmitysjärjestelmä. Hypokaustissa johdettiin lämmintä ilmaa yhdestä uunista usean huoneen lattioiden alle. Sana tarkoittaa ”alta tulevaa lämmitystä”, ja siinä kreikan "hypo" tarkoittaa ’alla’ ja "kaiein" ’tulen sytyttämistä’ tai ’polttamista’. Järjestelmää on pidetty Sergius Auratan keksimänä, mutta tiedolle ei ole varmaa vahvistusta. Hypokausteja käytettiin julkisten kylpylöiden ja yksityiskotien lämmittämiseen.


title: Hypokausti

text: Suomessa on ollut hypokaustit ainakin Turun linnassa, Hämeen linnassa ja Olavinlinnassa.


title: Magnus Pehrsson

text: Magnus Pehrsson (s. 25. toukokuuta 1976) on ruotsalainen jalkapallovalmentaja ja entinen keskikenttäpelaaja.


title: Magnus Pehrsson

text: Junioritasolla IFK Lidingössä ja IF Brommapojkarnassa oppinsa hankkinut Pehrsson pelasi urallaan IFK Göteborgin, Bradford City AFC:n ja Djurgårdens IF:n joukkueissa. Loukkaantumiset pilasivat Pehrssonin pelivuodet ja hän joutui ripustamaan nappulakengät naulaan lopullisesti maaliskuussa 2003.Pehrsson siirtyi kaudeksi 2004 Åtvidabergs FF:n apulaisvalmentajaksi. Yhdessä Kent Karlssonin kanssa Pehrsson luotsasi seuran Ruotsin cupin finaaliin 2005 ja vuosikausien tauon jälkeen europeleihin.


title: Magnus Pehrsson

text: Kaudella 2006 Pehrsson toimi IK Siriuksen päävalmentajana luotsaten seuran Norra 1 Divisionin kakkoseksi ja nousuun Superettaniin. Kauden päätteeksi Pär Millqvist otti ohjat käsiinsä ja Pehrsson piti välivuoden toimien tv-kommentaattorina.


title: Magnus Pehrsson

text: Kaudeksi 2008 hän palasi taas valmennushommiin tehtyään lokakuussa 2007 sopimuksen göteborgilaisseura GAISin kanssa. Pehrssonin johdolla Gais sijoittui kaudella 2008 yhdenneksitoista Allsvenskanissa. Kauden jälkeen hän jätti seuran ja siirtyi tanskalaisen Aalborg BK:n päävalmentajaksi. Pehrsson johdatti Tanskan mestaruuden 2008 voittaneen AaB:n kaudella 2008/09 cupin hopealle. Seuraavalla kaudella taloudellisissa vaikeuksissa ollut seura onnistui Pehrssonin johdolla sijoittumaan viidenneksi. Kausi 2010/11 alkoi kuitenkin umpisurkeasti ja Pehrsson sai lokakuussa 2010 potkut AaB:n majaillessa sarjajumbona.


title: Magnus Pehrsson

text: Marraskuussa 2010 uutisoitiin, että Pehrsson siirtyy Djurgårdens IF:n valmentajaksi kaudelle 2012. Kauden 2011 alettua katastrofaalisen huonosti DIF erotti Lennart Wassin ja Pehrssonista tuli päävalmentaja jo toukokuun alussa 2011. Pehrssonin johdolla DIF oli kauden 2011 päätteeksi lopulta liigassa sijalla 11 ja säilytti sarjapaikkansa. Kausi 2012 sujui vain hiukan paremmin, kun DIF päätti kautensa yhdeksänneksi. Kausi 2013 alkoi jälleen alavireisesti. Keväällä 2013 Pehrsson sai uhkauksia seuran kannattajiksi ilmoittautuneilta henkilöiltä. Pehrsson ja puheenjohtaja Tommy Jacobson erosivat uhkailujen jälkeen tehtävistään huhtikuussa 2013.


title: Magnus Pehrsson

text: Joulukuussa 2013 Pehrsson siirtyi kaksivuotisella sopimuksella Viron maajoukkueen päävalmentajaksi. Pehrssonin johdolla Viro avasi EM2016-karsinnat komeasti kotivoitolla Sloveniasta. Sen jälkeen karsinnat sujuivatkin alavireisemmin. Viro hävisi Liettualle ja jäi maalittomaan tasapeliin San Marinoa vastaan. Lopulta kolme voittoa, yksi tasapeli ja kuusi tappiota riittivät vain neljänteen sijaan ja jatkokarsintapaikka jäi kuuden pisteen päähän. Pehrssonin pesti Viron maajoukkuevalmentajana päättyi lopulta potkuihin syyskuussa 2016 heikosti alkaneiden MM-karsintojen vuoksi.


title: Magnus Pehrsson

text: Marraskuun lopulla 2016 Pehrsson teki sopimuksen Ruotsin tuoreen mestarijoukkueen Malmö FF:n kanssa ja aloitti seuran päävalmentajana 1. joulukuuta 2016. Lokakuussa 2017 Pehrsson pääsi juhlimaan uransa ensimmäistä Ruotsin mestaruutta, kun Malmö FF varmisti ykkössijansa jo ennen kauden loppua. Mestaruuskauden jälkeen Malmön tulokset romahtivat. Joukkue putosi Mestarien liigassa jo toisella karsintakierroksella ja oli vajonnut heikon Allsvenskan-kauden alun myötä sarjassa sijalle 10, kun yhdeksän kierrosta oli pelattu. Pehrsson kärsi joukkueineen tappion myös Ruotsin cupin finaalissa, kun Djurgården oli vahvempi maalein 3-0. Pehrsson sai potkut seurasta 14. toukokuuta 2018, neljä päivää tappiollisen cup-finaalin jälkeen.


title: Tsjuder

text:
Tsjuder on norjalainen black metal -yhtye, joka perustettiin vuonna 1993 ja joka hajosi vuonna 2006. Yhtyeen nimi Tsjuder otettiin norjalaisesta elokuvasta "The Pathfinder".
Tsjuder (tai Tšuudit) tarkoittaa myös tarunomaista, Pohjois-Venäjällä asunutta kansaa.


title: Veli-Matti Järvenpää

text: Veli-Matti Järvenpää (s. 1967) on hämeenkyröläinen haitaristi ja säveltäjä. Hän on keikkaillut ja levyttänyt sekä omalla nimellään että Mika Sundqvistin kanssa sekä soittanut muun muassa Mikko Alatalon levyillä ja Juicen & Mikon "Senaattori ja boheemi" -albumilla. Järvenpää on tunnettu erityisesti cajun-, zydeco- ja texmex-tyylisenä muusikkona. 1990-luvulla hän kehitti ”fin-mex” -musiikkityylin, jossa yhdistyivät suomalainen kansanmusiikki ja tex mex. Hän sai Vuoden muusikko Emma-palkinnon vuonna 1992.


title: Säräisniemen kirkko

text: Säräisniemen kirkko on kirkkorakennus Vaalan Säräisniemessä.


title: Säräisniemen kirkko

text: Kirkon rakennustyöt aloitettiin 1768. Kertomuksen mukaan rakentajana olisi toiminut Jaakko Suonperä. Viranomaiset kuitenkin keskeyttivät luvattoman rakennustyön 1769, ja työt jatkuivat vasta vuonna 1779. Kirkko valmistui lopullisesti vuonna 1781. Kirkon edustalle valmistui vuonna 1793 Jacob Rijfin suunnittelema kellotapuli, jonka kellot ovat vuosilta 1785 ja 1870. Vanhemman kellon valaja on Gerhard Meyer ja siinä on teksti: ""Koska Gustavus oli Ruotsin valtakunnan kuningasna, Herra Ridari Joh. Fredr. Carpelan Maaherrana, herra Jacob Hartman Hippakunnan Pispana ja Magister Gust. Reinh. Appelgren seurakunnan kappalaisena on tämä kello Säräisniemen kappeli seurakunnalta ostettu. Tulkaat, kumartakaat, ja polvillanne langetkaamme ja maahan laskekaamme Herran, meidän luojamme eteen.""


title: Säräisniemen kirkko

text: Alun perin kirkossa oli pystylaudoitus ja se oli maalattu punamullalla. Kirkko peruskorjattiin Samuli Tuoriniemen johdolla vuonna 1898 lääninarkkitehti Julius Basilierin suunnitelmien pohjalta. Tuolloin kirkon itäsakaraan lisättiin sakasti ja länsi- ja eteläsakaroihin eteistilat. Katolla ollut kattoratsastajatorni poistettiin, ulkoseinät vaakalaudoitettiin ja sisäseinät paneloitiin. Vuonna 1952 kirkkoon vaihdettiin levykatto ja tapuli sai peltikaton, kirkon katto palautettiin uudelleen paanukatoksi vuonna 1979.


Ampumahiihdon maailmanmestaruuskilpailut 2004 järjestettiin Oberhofissa, Saksassa 7.–15. helmikuuta 2004.


title: Medvedev

text: Medvedev, naisilla Medvedeva () on yleinen venäläinen sukunimi. Se perustuu ’karhua’ tarkoittavaan lisänimeen "Medved" (Медве́дь). Nimi voi viitata seuraaviin henkilöihin:


title: Medvedev

text: Medvedev


title: Medvedev

text: Medvedeva


title: Kirjobarbi

text: Kirjobarbi ("Puntius arulius") on aasialainen särkikala, jota pidetään myös akvaarioissa.


title: Kirjobarbi

text: Kirjobarbin selkä on tumman oliivinvihreä, siitä väri vaalenee tasaisesti ruskean ja beigen kautta lähes valkoiseen vatsaan asti. Kyljissä on kolme mustaa pystyjuovaa. Pyrstöevän ja vatsaevän takareuna on punainen. Nuoren yksilön väritys on tasaisempi, eivätkä juovat ole niin selvärajaisia. Kala voi kasvaa 12 cm pitkäksi.


title: Kirjobarbi

text:
Kirjobarbia tavataan luonnossa Intian Kaverijoessa. Se elää nopeasti virtaavissa kirkasvetisissä joissa ja puroissa. Kirjobarbikanta on vähentynyt elinympäristöjen tuohoutumisen ja akvaariokalaksi pyydystämisen vuoksi.
Kirjobarbi on rauhallinen ja kaikkiruokainen parvikala. Sopiva pH on 6–7,5 ja lämpötila 21–26 astetta.


title: Dustin the Turkey

text: Dustin the Turkey () on Irlannin television RTÉ-kanavalla "The Den" -lastenohjelmassa vuodesta 1990 esiintynyt käsinukke. Sitä ääninäyttelee Johnny Morrison.


title: Dustin the Turkey

text: Dustin edusti Irlantia vuoden 2008 Eurovision laulukilpailussa kappaleella "Irelande Douze Pointe", mutta putosi semifinaalissa.


title: Basse-Terre

text: Basse-Terre on Länsi-Intian saaristossa sijaitsevan Guadeloupen pääkaupunki. Kaupunki sijaitsee Basse-Terre-saarella Guadeloupen länsiosassa.


title: Basse-Terre

text: Vaikka Basse-Terre onkin Guadeloupen hallinnollinen pääkaupunki, se on väkiluvultaan vain toiseksi suurin kaupunki Pointe-à-Pitren jälkeen. Vuonna 2014 kaupungissa oli vajaat 11 000 asukasta.


title: Basse-Terre

text: Basse-Terre sijaitsee saaren lounaisrannikolla noin kuuden kilometrin päässä saaren eteläkärjestä. Siellä on ankkurointimahdollisuus mutta ei varsinaista rahtisatamaa.


title: Basse-Terre

text:
Basse-Terre perustettiin vuonna 1643. Se oli Guadaloupen tärkein keskus, kunnes viereisen Grande-Terre -saaren Pointe-à-Pitre otti sen aseman.
Satama tuhoutui vuonna 1979 hurrikaanien takia.


title: Verkkobarbi

text: Verkkobarbi ("Puntius oligolepis", vanh. "Barbus oligolepis") on aasialainen särkikala, jota pidetään myös akvaarioissa.


title: Verkkobarbi

text: Verkkobarbi jää alle 5 cm pitkäksi. Sen kyljissä on musta verkkokuvio. Koiraan evät ovat punaiset, ja niissä on musta ulkoreuna.


title: Verkkobarbi

text:
Verkkobarbia tavataan luonnonvaraisena Sumatran puroissa, joissa ja järvissä. Karanneet tai istutetut kalat ovat levinneet luontoon muuallakin, esimerkiksi Kolumbiassa.
Verkkobarbi on rauhallinen ja kaikkiruokainen parvikala. Parvessa on hyvä olla enemmän naaraita kuin koiraita, ja yhteensä ainakin viisi kalaa. Sopiva pH on 6–7 ja lämpötila 21–25 astetta.


title: Let It Be (täsmennyssivu)

text: Let It Be merkitsee seuraavia asioita:


title: Amii Stewart

text: Amy Paulette Stewart (29. tammikuuta 1956 Washington D.C., Yhdysvallat) on yhdysvaltalaissyntyinen Italiassa asuva poplaulaja ja näyttelijä, joka tunnetaan eritoten diskosävelmästä "Knock on Wood" vuodelta 1979. Hän on myös toiminut Unicefin hyvän tahdon lähettiläänä ja osallistunut muun muassa AIDSin vastaisiin projekteihin. Stewart on laulajana ja näyttelijänä tunnetun Sinitta Malonen täti.


title: Amii Stewart

text: Amii Stewart aloitti tanssi- ja laulutunnit nelivuotiaana ja loi pohjan uralle arvostettuna diskotaiteilijana. Ennen levytysuraansa Stewart esiintyi musikaalissa "Bubbling Brown Sugar". Hänen ensilevytyksensä oli "You Really Touch My Heart" (Barry Lengin ja Simon Mayn sävellys, tuottajana Leng). Sitä seuranneella albumilla oli viisi Lengin ja Mayn sävelmää, yksi Lengin ja Morrisin sävelmä ja kolme coverkappaletta. Stewartin ensimmäinen singlejulkaisu, diskoversio Eddie Floydin vuoden 1966 hitistä "Knock On Wood" (Floyd/Cropper) nousi listaykköseksi Yhdysvalloissa huhtikuussa 1979 ja myi platinaa. Se jäi hänen ainoaksi menestyskappaleekseen Yhdysvalloissa. Myöhemmin hänellä oli tosin muutamia menestyksiä Yhdysvaltain tanssilistoilla.


title: Amii Stewart

text: Euroopassa Amii Stewart alkoi niittää suosiota 1970-luvun lopulla. Vuonna 1979 hänellä oli kaksi hittiä Britannian top 10 -listalla: "Knock On Wood" ja "Light My Fire/137 Disco Heaven". "Jealousy" menestyi myös manner-Euroopassa. Diskomusiikin menettäessä suosiotaan Stewart alkoi suuntautua muihin musiikkityyleihin Vuonna 1980 ilmestyi Stewartin ja Johnny Bristolin single "My Guy/My Girl (medley)". Vuonna 1983 Stewart osallistui Sanremon musiikkijuhlille Italiassa kappaleella "Working Late Tonight". 1980-luvun lopulla ja 1990-luvulla Stewartin yhteistyökumppaneita olivat Greg Walsh, Narada Michael Walden, Climie Fisher, Bolland & Bolland, Giorgio Moroder ja kuuluisa italialainen elokuvasäveltäjä Ennio Morricone.


title: Amii Stewart

text: Stewart on asunut Italiassa 1980-luvun puolivälistä lähtien ja on menestynyt uudessa kotimaassaan. Vuosina 1993 ja 1994 hänet kutsuttiin eräiden muiden laulajien kanssa esiintymään Vatikaaniin paavin joulukulkueeseen. Vaikka Stewart on synnyinmaassaan Yhdysvalloissa jäänyt "Knock On Wood" -kappaleellaan lähinnä yhden hitin ihmeeksi, hän on Euroopassa saavuttanut kaupallista suosiota vuosikymmenien ajan tusinalla studioalbumeja ja noin 50:llä singlejulkaisulla, joista useimmat lukeutuvat soul- ja rhythm and blues -genreihin.


title: Amii Stewart

text: Vuonna 2000 Stewart kiersi Italiaa Magdalan Marian osassa rock-oopperassa "Jesus Christ Superstar". Mukana oli myös Carl Anderson, jolla oli sama Juudas Iskariotin rooli kuin vuoden 1971 elokuvaversiossa. Vuonna 2003 Stewartilla oli pääosa Billie Holidayna käsikirjoittamassaan ja tuottamassaan musikaalissa "Lady Day". Stewart on toiminut vuodesta 2001 Italian Unicefin hyvän tahdon lähettiläänä ja osallistunut muun muassa projekteihin "Uniti per i bambini" sekä "Uniti contro l'AIDS" ("Yhdessä lasten puolesta", "Yhdessä aidsia vastaan"). Vuonna 2006 Stewart julkaisi pitkäaikaisen ystävänsä ja yhteistyökumppaninsa Ennio Morriconen kanssa singlen "Love Song" englanniksi, italiaksi, ranskaksi, espanjaksi kuin myös monikielisenä versiona. Singlen tuotto annettiin Unicefin kampanjaan "Check Out For Children".


title: Amii Stewart

text: Toukokuussa 2007 Stewart esitti Sanremon musiikkijuhlilla Piero Mazzocchettin kanssa dueton "Schiavo d'amore".


title: Kapteeni Pakkanen

text: Kapteeni Pakkanen () on DC Comicsin universumissa esiintyvä kuvitteellinen rikollinen, joka on sarjakuvasankari Salaman ja erityisesti toisen ja kolmannen Salaman yksi päävihollisista. Kapteeni Pakkanen teki ensi esiintymisensä Showcase lehden kahdeksannessa numerossa vuonna 1957. Hahmon loivat John Broome ja Carmine Infantino. Kapteeni Pakkasella ei ole mitään supervoimia vaan hän käyttää rikoksien tekemiseen kylmäasettaan, kuten Pakkasherra.


title: Kapteeni Pakkanen

text: Pikkurikollinen Len Snart yritti löytää keinon jolla tasottaisi mahdollisuutensa Salamaa vastaan, jotta voisi aloittaa rikollisuran Central Cityssä. Hän varasti julkaisemattoman tieteellisen artikkelin Salaman nopeudesta, jonka luettuaan Snart keksi teorian jonka mukaan syklotronin pitäisi haitata Salaman nopeutta. Snart suunnitteli aseen ja altisti sen säteilylle syklotroni-laboratoriossa. Muokatulla aseella kykeni hetkessä jäädyttämään mitä tahansa.


title: Kapteeni Pakkanen

text: Toimiessaan rikollisena nimeltä Kapteeni Pakkanen hän joutui usein tekemisiin Salaman kanssa ja oppi samalla luomaan jääläikkiä, jäädyttämään ihmisiä valekuolemaan, jäisiä seiniä ja jäädyttämään ovia jotta voisi vain potkaisemalla niitä päästä sisään. Myöhemmin Snartin innostus katosi, kun toinen Salamoista ja hänen päävastuksensa Barry Allen kuoli. Kyllästyttyään elämäänsä ilman Salamaa hän perusti siskonsa Lisan kanssa ”Golden Snowball Recoveries” -palvelun, jossa he toimivat palkkionmetsästäjinä. Kaksikko työskenteli hetken kolmannen Salaman kanssa.


title: Kapteeni Pakkanen

text: Sittemmin Abra Kadabran teki Kapteeni Pakkaselle ja neljälle muulle rikolliselle tarjouksen, joka toisi heille kunnioitusta. Viisikko hyväksyi tarjouksen, mutta he eivät tienneet sen maksavan heidän elämänsä. Sillä heidän kuolemansa vapautti demoni Neron maanpäälle. Nero käytti sittemmin heidän ruumiitaan hyväksi lähettämällä ne sieluttomina tappajina Salaman perään. Salama onnistui kuitenkin pitkän taistelun jälkeen kumoamaan Neron aikeet ja palauttamaan roistojen sielut takaisin heidän kehoihinsa. Tapahtuman jälkeen Kapteeni Pakkanen jatkoi muiden rikollisten tavoin rikosten parissa.


title: Kapteeni Pakkanen

text: Seuraavan kerran Kapteeni Pakkanen esiintyi Salaman omassa televisiosarjassa "Flash", jossa hahmo näytteli Michael Champion. Sarjassa Kapteeni Pakkanen oli albiino palkkamurhaaja, joka käytti aseenaan ydinvoimalla toimivaa kylmäasetta.


title: Kapteeni Pakkanen

text: Kapteeni Pakkanen esiintyi ensi kerran animaatiossa Superystävät 1970-luvulla, jossa hän kuuluu Lex Luthorin Tuomion legioonaan.


title: Kapteeni Pakkanen

text: Kapteeni Pakkanen teki cameo esiintymisen "Justice Leaguessa", jossa se on Salaman energiapatukkamainoksessa.


title: Kapteeni Pakkanen

text: Myöhemmin Lex Lang ääninäytteli hahmoa "Justice League Unlimitedin" jaksossa ”Flash and Substance”. Jaksossa Kapteeni Pakkanen liittoutuu Kapteeni Bumerangin, Tricksterin ja Peilimestarin kanssa yrittäessään päästä eroon Salamasta, jolle kaupunki oli tehnyt oman museon.


title: Kapteeni Pakkanen

text: Kapteeni Pakkanen teki myös ensi esiintymisensä elokuvassa vuonna 2008 suoraan DVD:lle julkaistussa animaatioelokuvassa "", jossa hahmon äänenä oli James Arnold Taylor. Elokuvassa hän yrittää ryöstää kasinoa Las Vegasissa. Paikalle saapuva Salama yrittää estää tätä, kunnes Kapteeni Pakkanen huijaa Salamaa väittämällä kaupingissa olevan pommeja. Sillä välin hän yrittää karata helikopterilla, mutta Salama saa hänet juuri kiinni ennen karkumatkaa.


title: Kapteeni Pakkanen

text: Kapteeni Pakkasella on pieni rooli animaatioelokuvassa "", vuonna 2009, jossa sen äänenä toimii Brian George. Hän on muiden rikollisten tavoin Teräsmiehen perässä, Luthorin luvattua sankarin kiinniottajalle palkkion. Kapteeni Pakkanen on yhdessä Iciclen, Pakkasherran ja Killer Frostin kanssa kuulustelemassa uhkaavasti Batmania.


title: Kapteeni Pakkanen

text: Kapteeni Pakkanen esiintyy vuonna 2010 "Batman – pelottomat" -sarjan jaksossa ”Requiem for a Scarlet Speedster”, jossa hahmon äänenä toimii Steve Blum. Se tuli Helleaallon apuun, joka oli joutua Batmanin nujerretuksi. Paikalle saapui myös Säävelho, jonka myötä kolmikko onnistuu kukistamaan Batmanin sulattamalla pronssia tämän päälle. Paikalle saapuvat Jay Garrick ja Poika Salama kukistivat rikolliset. Kapteeni Pakkanen haluaa jakossa takaisin hänen mielestä oikean Salaman ja haukkuu itsekseen Garrickiä vanhukseksi ja Poika Salamaa vauvaksi.Vuonna 2009 Kapteeni Pakkanen oli listattu sijalle 27 IGN-sivuston laatimassa kautta aikain sata suurinta sarjakuvarikollista.


title: MotoGP-kausi 2008

text: MotoGP-kausi 2008 oli historian 60. ratamoottoripyöräilyn maailmanmestaruuskausi.


title: Miquel Brown

text: Miquel Brown (syntynyt noin 1945) on kanadalaissyntyinen näyttelijä ja laulaja. Hän tuli tunnetuksi 1980-luvun Hi-NRG -levytyksistään "So Many Men, So Little Time" sekä "He's a Saint, He's a Sinner". Brownin etunimi kirjoitettiin alun perin muodossa "Michael", mutta hänen vanhempansa muuttivat sen Miqueliksi välttääkseen sekaantumisen miespuoliseen tuottajaan ja lastenkirjailijaan Michael Browniin. Nimen äänneasu pysyi ennallaan. Miquel Brownin tytär on näyttelijänä ja laulajana tunnettu Sinitta Malone.


title: Miquel Brown

text: Miquel Brown syntyi Montrealissa Kanadassa ja varttui Vancouverissa. Eräiden lähteiden mukaan hän syntyi Yhdysvaltain Detroitissa. Nuoruudessaan Brown opiskeli lääketiedettä George Washington Universityssä Washington D.C:ssä. Opiskeluaikanaan hän meni naimisiin ja sai tyttären, Sinitta Renet Malonen Seattlessa Washingtonin osavaltiossa. Brown jätti yliopisto-opinnot esiintyäkseen Sheilan osassa musikaalissa "Hair".